
A ,gyermek". 


(Karácsony ulán). 


A karácsonyról s ezzel kapcsolatban a ,gyermek"-ről emlé- 
kezem, Csak az imént mult el; hatása, szine, hangulata azonban 
valamennyire még velünk van; megérdemli foglalkozni vele. 

Mikor megérkezett, azt az örömet éreztem, mely a férfikorban 
olyan ritka. Az ünnep előestéjén a karácsonyfán a lobogó gyer- 
: tyák és fényszórók, a csillogó tárgyak és a szeretet szerény, de 
szivből jövő ajándékai olyan érzést keltettek bennem, mely a gon- 
dok és életküzdelmek sokaságát, annyi ember rideg lelkületét — 
legalább egyidőre — feledtetni tudta. Másnap pedig, mikor a hivek- 
nek a szokottnál nagyobb számban az Isten házába ballagását lát- 
tam, mintha a hajdankor egyszerü pásztorainak és kelet bölcseinek 
utraindulását, lábaiknak egyhangu kopogását hallottam volna, amint 
haladnak az uj élet, a jobb jövő felé s keresik azt, akiről angyali 
szózat mondja, hogy Ö az egész emberiségnek öröme lesz. 

Ott benn, az Isten házában, az egykori csillag fényét láttam 
ragyogni a küzdő életből kiszakadt emberek szemében. Abban a 
gondoktól mentes lelki hangulatban uj világ küszöbén éreztem ma- 
gamat, hol megujult erőnek és bizalomnak láthatatlan szárnyai ma- 
gasra emeltek s azoknak zajlalan hullámzása lelkemet átringatta 
oda, hol békesség van a földön és jóakarat az emberekhez. Kép- 
. zeletem gyors repülögépnél gyorsabban száguldott és ott állott meg, 
hol egykor jámbor pásztorok nagyvilági izgalmak nélkül teljesítették 
kötelességüket. Akik azonban a világ folyását nagyobb figyelemmel 
kisérték, aggódva látták, hogy a lelkekben a jobb jövőért régóla 
élő nagy és erős hit mind jobban gyöngül. Az olyan régóta remény- 
kedő nép a hosszas várakozásban már-már kifáradva, feledni lát- 
szott, amit Izrael nagy prófétája, Ézsaiás olyan biztosan jövendölt: 

sét nekünk gyermek születik, Fiu adatik nekünk, kinek vállán fe- . 
jedelemség lészen s csudálatosnak, erősnek, hatalmasnak nevezik ő. 


(Ézs. IX. 6.) 


Gyermekálmaim s ifjuságomnak a sors keze által sokszor le- . 


tarolt reményei elevenedtek meg ujból a deresedő férfikorban, mi- 
kor a nagy próféta biztatása az ünnepi hangulatban ismét átvihar- 
zott néha már szintén csüggedésre hajló lelkemen. Ereztem tisztán, 


ikassz tás átálltak 


hogy a karácsony a prófétai igéret folyton ismétlődő beteljesedését 


jelenti, mert közel kétezer év távolából hitem mind tisztábban látja 


a várva-várt , gyermek" megszületését; de éreznem kellett azt is, 


hogy gyermekálmaim karácsonyi fényéből, szinéből, mely életutamon 
egykor biztatva küldte előre súgarait, hogy egyengesse a meglett 
kor rögös utait, milyen sok lekopott, elveszett. lfjui reményeim kép- 
zeletszötte igéreteiből milyen sok belehullott észrevétlenül a bizony- 
talanság tengerébe... Egy azonban megmaradt teljes épségében, 
vagy legalább szokatlan érővel ujul meg időről-időre a reánk Zu- 
hanó bizonytalanságban. Megmaradt az inkább mindig prófétai 
ajakra illő, senki által el nem vehető, a lelkem mélyén élő tudat: 


sedkoettétátíraat át 


, nekünk gyermek születik, Fiu adatik nekünk, akinek vállán — egy i 


vagy más vonatkozásban — fejedelemség lészen". 
Legyen akármilyen nehéz az élet, a tudat biztató hangja fü- 
lembe cseng a messze távolból. Legyen akármennyire tövissel ki- 

rakva az utam, lábaim az emlékeken át feléje visznek. Tomboljon 


bár az emberi gyarlóság és elfogultság avagy a tudatlanság ka- 
vargó vihar módjára körülöttem, belőlem nem lehet kiölni a hitet, 
hogy az emberiségnek, a jövőnek , gyermek" születik. 

Ki ne érezné, hogy annyi gyermekszületés: megannyi igéret- 


beteljesedés és örömizenet Isten mérhetetlen világában, az emberiség 


történetében ! : 
S aztán a csillogó remények között hányszor látjuk a törté- 

nelem folyamán igazán egyszerü sorsban a különben nagyrahivatott j 
n gyermek "-et, midőn földi élete elindul s a benne rejlő szép tehet-. 


ségek birtokában göröngyös utja lassan, de biztosan magasra 


ivel! Hogy csudálatos, erős, hatalmas lesz a neve! A születés cso- 


dálatos ténye már az első pillanatokban meggyujta a szülői szivben 
a fénylő csillagot. Az örömizenet hangja hallszik az érte dobogó 


. kebelben. A dal magasra emelkedik, mintha Isten szine elé igyekez-. 


nék, áldást esedezve a még csak bomladozó reménységre. Még ön- 

A , gyermek". 


tudatlan a , gyermek" s szellemének kibontakozása még nem indult 
meg, de már ki kell nyulnia a védő karnak, mert ,csalárd a világ 
s gonoszak a napok" s magához kell ölelnie a magával jótehetetlen 
csecsemőt, ha életet akar biztositani neki. Már leskelődik a rossz- 
akarat és megmozdul a féltékenység; a hizelgés és képmutatás 
szinte idő előtt hallatja csalogató szavait, hogy tőrbe ejtse; az 
üres fölényeskedés ezermester módjára akarja eltakarni rejtett cél- 
jait, bár nem takarhatja el eléggé tudatlansága hibáit, büneit ; csak 
éppen a láthatatlan védő karra nem gondol a gyarló ember, aki 
bünös szenvedélyeire a kelleténél többször hallgat s önmagáról 
olyan sokszor elfelejtkezik; nem gondol az isteni. gondviselés ere- 
jére, melynek biztos védelme alatt nő, fejlődik feltünés nélkül az 
emberiségnek, a müveltségnek, a haladásnak, a lelki szépségnek a 
, gyermek". 3 ; 

Múlik az idő, évek hullnak a mulandóság. ölébe, de a gyer- 
mekkel kapcsolatban nem hallgat el egészen a biztató dal; még 
visszazeng időnként a mindig várakozók lelkében. Észre sem ve- 
szik a nagyok és hatalmasok, a felületesen gondolkozó és elbiza- 
kodott emberek s már fejlődött formájában jelentkezik az igéret be- 
teljesedése: a ,gyermek" már a Mennyei Atya dolgaival, a lelki 
világ mindmáig meg nem fejtett kérdéseivel foglalkozik. Aztán rendre 
papok és tudósok csodálkozásán, a sátánnak önmagában való le- 
győzéséu, Istennek mint léleknek a tiszta megismerésén,  bünösök 
lelki megtisztitásán és emberi méltóságuk fölébresztésén, az igazság 
meggyőző erején keresztül , fejedelemség "-re emelkedik, . csudála- 
tossá, erőssé, hatalmassá, nő a ,gyermek", ki előtt nem egy or- 
szág győzelmes népe, hanem a tiszta nemes, eszményi élet har- 
cosai hódolnak. Megtagadhatják a rokonai, lenézhetik a világ ha- 
"talmasai, de parányi leheletére, egyetlen szavára ,a sánták járnak, 
a vakok látnak, a süketek hallanak, a foglyok megszabadulnak, a 
szegényeknek az evangélium prédikáltatik s boldog, aki őbenne 
meg nem botránkozik". Megfeszitheti és kifejtheti erejét vele szem- 
ben az anyagi érdek, az önzés, keresztezve utait: tombolhat a ha- 
rag és gyülölet körülötte tehetetlen dühében, látva, hogy mégis 
győz az igazság és diadalt ül az ártatlanság, de 0 szilárdan áll a 
viharban és megy tovább a maga utján. S amig királyoknak a 
trónja az idők viharában recseg vagy éppen összeomlik, országok 
" és népek megsemmisülnek, addig a ,gyermek" az időben folyton 

fejlődik, ,ember"-ré növekedik, , fejedelmesség"-re emelkedik, romok, 
mélységek és szakadékok között évezredeken át diadalmasan ural- 
kodik, pedig nincs más vele csak Isten, eszméinek igazsága és sa- 
ját lelkiismeretének megnyugtató tudata 

Lehet, hogy az életküzdelem nagy harcában elesik, elhull látszó- 
lag nem egy a ,. gyermek". ből. És sokan azt hiszik, hogy az ilyen 
örökre elveszett. Emberi érzésem és hitem azt mondja, hogy a 
, gyermek" hatástalanul meg nem semmisülhet, mert minden , gyer- 
mek" ember és minden emberben van magasabb érték, melynek i 
egyszer, valamikor valamilyen módon kifejezésre kell jutnia. ; 

Viszont a haladás és fejlődés utján ott látom a lelki fejede- 
lemségre emelkedett és az egész emberiségnek szolgáló megannyi 
, gyermek "-et. Ott látom most egy vallásalapitóban vagy törvény- 
adóban, majd a költöben vagy tudósban; most egy  felfedezőben 
vagy a tudomány nyugtalan harcosában, majd a szellemi és lelki 
élet reformátoraiban, a társadalom  alakitóiban és a vértanukban, 
akik meggyőződésük mellett mindhalálig megállanak, m jd egy ál- 
lamférfiudban vagy szabadsághősben, aki nem népeket igáz le, nem. 
ártatlanokat kinoz és kerget a halálba, hanem védi az embert és 
az.emberi jogokat, a kulturát és a jövőt s egyetlen célja, hogy 
százezrekre, milliókra menő egyszerü harcos segitségével időről- 
időre örömizenetet hirdessen a világnak. 

A karácsony fénylő csillaga most is azt az utat mutatta meg 
a látni akaróknak és hinni tudóknak, melyen a , gyermek" a benne 
lakozó igéret szerint világhódító szellemmé, emberiséget boldogitó 
erővé fejlődik. . 

Tudom és nem hallgathatom el, hogy mostanság a születések 
nyomán tele van a világ elkeseredett, nyomott, csüggedt érzéssel s 
az Örömizenet hangja mind ritkább lesz. A gyermekkel járó gond, 
aggodalom sokszor tépi foszlányokra a hit biztatásait. Az igéret 
szüntelenül alakul és erősödik minden szülői szivben gyermekével 
szemben, mert azt müködésében korlátozni nem lehet, de hányszor. 
csalódik keservesen az ember a saját maga által formált igéretben. 
Azonban tudom azt is, hogy Jézusnak a szelleme — láthatatlan, 
de hatásában érezhető fejedelmi koronával a fején — itt él és. mü-" 
ködik közöttünk. S a gunyolódók, a kárörvendők, a könnyelműen 
kacagók megcsufolására a gyöngéknek erőt ad, a tévelygőket meg. 
tériti és jó utra vezeti, a bűnösöket önmagukba szállásra készteti s. 

. nehéz próbákon át az életre ujjászüli, az ártatlanokat és bizni tu- 
dókat megdicsőiti s akiknek lelkében a szép, az eszményi élet csa- 
lódások között is homálytalanul ragyog, azokat egyszer végre szintén 
fejedelemségre emeli, naggyá, erőssé, hatalmassá teszi. 

Bizom benne, hogy az élet minden vonatkozásában a társa- 
dalom megujitására, az emberiség lelki világának a  felrázására 
, gyermek születik, Fiu adatik", aki elnyomás helyett szabadságot 
biztosit, a tévelygőkkel szemben türelmet gyakorol, a testvériség 
érzetét mélyiti, a jobb jövő hitét ébren tartja és ápolja, a hitvilág 
fejlesztésére és a haladás szellemének érvényesülésére biztos utat 
mutat. 

Minden ilyen születés karácsonyt jelent időről-időre a szivekben. 
Hiszek hát a születés örömében, a , gyermek"-hez füződő igéretek- 
ben s várom reménységgel, bár alig mult el, a karácsonynak min- 
dennapi életünkben való megujulását, várom, mert van hit és bi- 
zalom a lelkemben s Isten gyermekének tudom az embert. 

Kovács Lajos. 


rt. 


Dávid. Ferenc korának lelki világa. 


(Fölolvasás vázlata). 


A XVI. század nagyszerű szatirájának, a Balassi Menyhért 
árultatásáról című komédiának, van egy pompás korfestő jelenete, 
a toldalékszerü 5. rész. Menyhárt úr fiának, Boldizsár úrfinak a 
szökését készítik elő benne. Amíg a paripákat nyergelik, az úrfi 
beszédet folytat a szökésben segédkező két cimborával, Tamás és 
Péter diákkal. Ők az úrfizmentorai s kötelésségszerülég; de meg- 
győzödés nélkül prédikálják a becsületességet és jámborságot a 
nagyreményű" csemetének. Csakhogy a csemetének több esze van, 
mint a két jámbornak s cinikusan felelget. Erre az egyik megdor- 
gálja: , Azért egy barbarus vagy te, Boldizsár".: Boldizsár úrfi h7- 
hotázvatvág vissza: , De bestye érti, nem én azt, mit teszen az 
barbarus. Talán Borbárát, vagy Kis Lőrinc Katát: az jó és magya- 
rul vagyon, de azt a lator Szénási kicsapta kezemből... Abból 
menjünk csak7el, az kit te álmodozsz: Micsoda fia volnék én Ba- 
lassi Menyhértnek ? ! Tudod-e, hogy az szakmári arany-pogácsák 
helyében valahogy s válamiat; mást kellene keresnünk Detreköben 
is." — , Benedictio domini facit divites" — feleli Tamás diák. Az 
úrfi nem akarja érteni s elméskedik : 7", Vagy Benedek, vagy Kele- 
men, de énfazt mondom, hogy mind jámborságod, mind tudomá- 
nyod tied legyen, nekem csak aranyam legyen". S elmondja, hogy 
ő csak , Gyötrekőbe" "vágyik, megjárni a bokrokat, völgyeket, les- 
helyeket, erdőket, útakat, hol árus embereket lehet kifosztani. 

Szatira biz ez, torzítás, de belefacsarodik az ember szíve, mert 
a másik, Balassa jut eszünkbe, a költő Balassa, halhatatlan dalok 
koszorús. költője, a magyar trubadur, akiről nem torz mese, hanem 
szomorú, kegyetlen valóság, hogy nagy bujdosása után, mikor már 
minden kötél szakadt, valóban meglakta a bokrokat, völgyeket les- 
helyeket s kirabolta az árus népeket. 


Szóval ha az 5, felvonás azt akarta példázni, hogy az alma 

nem esik messze a fájától, hogy egyik Balassa, egyik úr. olyan, 
mint a másik, a példázat remény felett jól sikerült. Most már iga- 
Zzán megértjük az apát, mért Kolumbus-tojás neki a hittel való ke- 
reskedés: , Micsoda, hittel? Bizon nekem tetszik, igen jót szólasz. 
Az nagy istenre mondom, soha semmihez olyan kész nem vagyok; 
mint ehez, mert nagy jó: és. hasznos kereskedésnek esmertem az 
hittel való kereskedést mindenkor, kihez az több kereskedések mind 
semminek tetszenek, kit én meg is próbáltam, mert én tolvajlottam 
is, loptam is, bort is árultattam, szilvát, dinnyét, ugorkát, egyebeket 
sokat, posztót, gyolcsot és egyéb kalmárárut bóttal tartottam, az 
arany cementet is megizelítettem vala, in summa mind semmi az 
többi az egy hittel való kereskedéshez képest". 

Igen, igen, a hit, a hittel való kereskedés. Ez a XVI. század. 
Menyhárt uram oda visz. Rátapint arra a spiritus agensre, mely a 
hitújítás korának lelki világát állandóan foglalkoztatta. A hit az, 
ami tartalmat, célt, értéket és életet adott a XVI. század emberé- 
nek. Egyik kereskedett vele, a másik meghalt érte. De. aki keres- 
kedett vele, végül az is a Krisztus katonája volt. A hittel keres- 
kedő Menyhárt unokaöccse, a daliák daliája, a hazájáért vértanú- 
halált halt Bálint is eladta volt a hitét, csakhogy a vérfertőzés ret- 
tenetes vádjától szabaduljon, de amikor Esztergom ostrománál el- 
folyt a vére, utolsó szavai ezek voltak: , Krisztus meghalt érettem, 
minek kételkedjem! Uram, a te katonád voltam, a te seregedben 
jártam". S az erdélyi reformátusok tudós püspöke erről a hithagyó 
vitézről állapítja meg, hogy Ady előtt és mellett az egyetlen igazi 
vallásos költője a magyarságnak, de kortársai is igy vélekedhettek, mert 
azt mondták, ,egy igén többet nyom, mint más nagy rakás szón". 

Ez az ige, ez a világot mozgató igéje e kornak a hit..Ki hol 
és hányszor kereskedett vele, nem kérdezzük, de halni ketten hal- 
tak meg érte. Mind a kettő unitárius. Az egyiket, Alvinczy Györ- 
gyöt, a kálvinisták akasztották fel, a másik Dávid Ferenc, a dévai 
börtön vértanúja. Keserü ironiája a sorsnak, hogy a hitcserélést 
mégis éppen csak Dávid Ferencnek szokták fölróni, úgy a .suba 
alatt. Hát ami igaz, igaz, ő a legnotoriusabb hitváltoztatója korá- 
nak. Ő ment a. legtovább. De annyira tán még se ment, mint a 
legújabb erdélyi irodalomtörténet írója, Szerb Antal, jóhiszemüűleg 
képzeli. Azon még szemet lehetne húnyni, hogy a nagy próféta éle- 
tét 1513—1588 közé helyezi s a vallásszabadságot törvénybe ik- 

tató hires tordai országgyűlést 1557-re teszi, ez lehet sajtóhiba is, 


de hogy már nem is mint szombajost, hanem mint valami spiritua- 
lis-misztikust halatja meg Dávid Ferencet, ezzel a szájába kívánt 
végső sóhajjal: , Ich weiss, dass ohne mich Gott nie ein Nu kann 
leben", az már, szeliden szólva, szomorú tájékozatlanság. A keresz- 
tény istent kár lebunkózni Dávid Ferencben. A lelkében fölvillant 
Istennek sokkal szerényebb, együgyübb és odaadóbb szolgája és 
apostola ő, hogysem ilyen racionálisan nagyképű s idétlenül mo- 
dern lehetne. Hagyjuk csak öt ott a XVI. századdan. S minket se 
képzeljen senki valami istentől elrugaszkodott fenegyereknek. Mi 
még mindig elég jól érezzük magunkat a Dávid Ferenc századá- 
ban, a Dávid Ferenc lobogója alatt, ha azóta kissé másképpen né- 
zünk is arra a lobogóra. A Dávid Ferenc százada a mi hőskorunk, 
az unitárius höskor. Eposzba kivánkozik, höskölteménnyé igazodik 
minden mozzanata. Ez a mi honfoglalásunk, ez a mi huszáros ki- 
robbanásunk az eszmék és gondolatok porondjára. Itt vágjuk le a 
magunk rendjét, itt foglalunk földet, itt a miénk a világ, — s itt 
csúfol meg, itt tapos ránk az a világ, itt nyomorít örök kisebb- 
séggé, örök megpróbáltatások és keserüségek végzetszerű örökö- 
seivé és hordozóivá, itt leszünk unitáriusokká, magyar unitáriusokká. 
Hiszen igaz, vallásnak nincs, nem lehet tulajdonképpen nemzetisége, 
az unitárizmus a legnemzetközibb eszmeáramlat, de a mi unitáriz- 
musunk valahogy mégis más, mint az angol, amerikai vagy cseh 
unitárizmus. Azok a keresztény istenkeresés boldog oázisai az igaz- 
ságra szomjuhozó lélek bátorszivü beduinjainak, a magyar unitáriz- 
mus egyúttal történeti alakulat is: oázisait nem lehet feledni, nem 
lehet ott hagyni, vinni kell magunkkal a szivünkben a sátorral 
együtt, mert könny és szenvedés szentelte meg. Az otthagyott ős- 


hazába nincs visszatérés, de a fölszedett sátorfa ünnepi nosztálgiát 


sugall a lélekbe. Hogyne érdekelne hát minket ennek a kornak a 
gondolatvilága. Hogyne érdekelne, mi volt és mit jelentett ebben a 
reformációban a Dávid Ferenc reformációja ! 

Hogy mi az a reformáció? Azt mondják, hogy a középkor 
szellemén diadalmaskodó második és igazi renaissance, a renaissance 
renaissance-a, a humanizmus hitújítása a germán faj ézdletnéstl Lehet, 
de a szavak rendesen csak épp hogy úgyahogy fedik, de nem merítik ki 
a tartalmat. Ruganyosabbak is, hogysem mérni felette velük. A hu- 
manizmus pl. amerikai hitrokonainknál ma valami egyebet jelenthet, 


szed po ggzapáse 

mint a történelmi humanizmus. S ha Lutheris a humanizmusra épített 
. S a mi amerikai szektáriusaink is arra akarják fölhúzni a maguk 
unitárizmusát, könnyen zavar állhat elő s vagy nekünk nem lesz 
semmi keresnivalónk a protestánsok között, vagy a protestánsok 
nem árulhatnak velünk egy gyékényen. 

Mert mi az a renaissance és mi az a történelmi humanizmus ? 
Kétségkivül a középkor szellemén diadalmaskodó forradalom. A 
kiásott óvilág romjai alatt megtalálták az új embert, a boldog em- 
bert, a magára eszmélni tudó és merő embert. Fölfedezték, hogy 
az embernek azért van lába, hogy járni tudjon vele. Azért van 
.szeme, hogy meglássa a szépet. Azért van esze, hogy ne tartsa a 
bocskorában, éljen vele. De a renaissancenak még sem a forra- 
dalmi bálványrombolás a lényege. Lényegében mégsem forradalom, 
főleg nem vallási forradalom. 

Nem igen történt egyéb, mint az, hogy az ember bepillantott 
véletlenül egy kulcslyukon. S elébe tárult a mult ködén át megszé- 
pítve egy rég letünt csodálatos világ, a mesebeli Atlantis. Egy olyan 
világ, ahol nincs mezítláb, nincs nyomorúság, nincs szemforgatás, 
ahol nincs kereszt, nincs Krisztus, nincs kötelesség, ahol nem örö- 
kös holnapokkal és holnaputánokkal van kikövezve az út, hanem 
ahol van kultura, van művészet, van ragyogás, van fény, van szép- 
ség, van szellem, van attikai só, ahol van boldog, vidám kacagás, 
kék ég és csengő barack, ahol a holnapot, söt a holnaputánt is úgy 
hivják, hogy ma. A renaissance embere ebbe a mesebeli csodás 
világba pillantott be. A forradalmi lépés és lendület tőle csak " any- 
nyi, hogy volt bátorsága nem félteni a félszemét az  elkárhozástól. 
Volt mersze megfordítani a kulcsot a zárban. Az ajtó kinyilt s ő 
belépett, sőt, amit elhagyhatott volna, az ajtót is behúzta maga 
után. Behúzta az ajtót s aztán a gyerek naiv bámulatával tapo- 
gatta körül magát az új világban. A ragyogó palástot magára szedte, 
a szépség szárnyas paripáira felcsipeszkedett, bemarkolt a művé- 
szet csillogó aranyával telített kádakba s teletöltötte minden Zse- 
bét, berugta az édes nektárt csillogtató hordókat s megrészegült a 
más borától. Kedves, naiv, rakoncátlan gyerek, kedves naiv bugyu- 
tácska majom. Mintha érne valamit a talált kincs, a mások kincse; 
mintha a fölszedett pávatollaknak volna valami közük a szépség- 
hez. Mintha volna igazi öröm és megelégedés azon az egyen ki- 
vül, amit a magad erőfeszítése és izzadsága révén szerzesz. 

A humanizmus minden, csak nem vallásos jellegü eszmeáram- 
lat. Példán lehetne meggyőzően bemutatni. Van nekem egy kedvelt 
humanista költőm, minden sorát lefordítottam, Janus Pannonius, ko- 
rának legnagyobb költője, a magyar szellemi élet legnágyobb biüsz- 
kesége a középkorban, világhirü nagyság. Hát ez a jellegzetesen 
humanista költő, aki azonfelül előkelő egyházfejedelem, Istennek fé- 
nyesen fizetett szolgája, pécsi püspök is, Krisztus apostola: való- 
jában éppen olyan hitetlen atheista volt, mint a humanista világ 
többi nagy pogányai. Fiatalkorában (16 éves) egy drámai lendü- 
letü nagyszerű versben leckézteti meg barátját, a 20 éves Galeot- 
tot, hogy költő létére ő is zarándokútra kel): költészet és vallásos- 
ság nem fér össze, vagy szent az ember, vagy poéta. Eget ostromló 
kamasz-szertelensúg biz" ez, igaz, de a kamaszt a későbbi püspök 
se tagadta meg. A lesajnált Galeotto sem lehetett egyébiránt valami 19 
próbás pápista, mert később egy könyvéért, melyben antitrinitarius féle 
eszméket penget (De incognitis vulgo. Megérdemelné, hogy valakj 
közülünk beletekintsen), szinte megégették Velencében. A megdicsőü- 


léstől csak a visszaszivás s tán a Mátyás királya magyar aranyai . 


mentették meg az egyébképpen / elég; léha erkölcsű, minden lébe 
kotnyeles humanistát. 

De van Janusnak egy még érdekesebb költeménye, egyi olyan 
vallásos költemény, amelyben minden van, csak éppen vallásosság 
nincs. A cime: Consultatio Dei Patris el Filii de perdendo homi- 
num genere: , Ott ül fönt az Olympusnak tetején Öregisten", — már 
mint a keresztény Isten s akárcsak a Zrinyiászban, egy szempillan- 
tással, világot megméri , életetlés lelket vizsgál, a kebelt, a  gerin- 
cet" s látja a bűnbe merült emberiség minden rettentő hibáját és 
istentelenségét. Bőszült haragjában ezért tanácskozásra hivja , össze 
az égieket. Megnyitja az ülést, előterjeszti s hosszan és3 kimerítően 
ismerteti a tárgyat, dühbe lovalja magát s végül inditványt tesz, 


tüzzel kell kiirtani a hálátlan emberiséget. Ámult döbbenet ül erre a 


szivekre, aztán vak lárma morajlik, mig végre szót kér a törtszívű 
Szűzanya: 


"Gyermekem, édesanyádnak e szó egyedüli reménye, 
Ebbe fogózva merek szólni csak, ilt az erőm. 
Én szép drága Szelídem, ilyen harag illik-e hozzád ?" 


. . , esdekel szép hosszú, művészi felépítésű oratioban s kegyelmet 

kér az emberi nemnek. A tárgy kétségkívül elég vallásos, a kidol- 
gozás is hatásosan szép, de biz" ebben egy szemernyi komoly val- 
lásos érzés sincs. Ha nem tudnók, hogy ambiciózus Homeros-után- 
zat, joggal azt hihetnők, hogy csúfolkodó parodia az egész. Krisz- 
tus Istene az Olympuson székel, indulatos és hiú, mint Zeus-Jupi- 
ter, fél is egy kicsit a földiektől, hogy megostromolják s még le- 
szedik a várából. Elfelejtkezik róla, hogy ő Szentháromság-Egyisfen 
s alkotmányosdit játszik, tanácsot biv össze, előterjeszt, pro domo 
érvel, haza beszél, megváltást emleget. A Diva pudica is főleg azt 
sajnálja, hogy az emberiség elpusztitása esetén az egész megváltás 
fuccsba megy, Isten hiába feszíttette föl magát, kezdheti előlről az 
egész komédiát, mert — s ez a leggroteszkebb érvelés, mintha 
csak Szerb Antal beszéltetné Dávid Ferencet — maga alól vágta 
ki a fát, nem lesz ezután aki imádja, s ha nincs imádó, imádott se 
lehet, Isten sincs, (Nie ein Nu kann leben ohne mich.) 

Ilyen komolytalan léha játék a Janus Pannoniusék és a föl- 
tételezett Szerb Antal-Dávid Ferencék vallásossága. S kevés kivé- 
tellel ilyen volt az egész olasz humanista világ vallásossága. FIl- 
mélyülni csak Erasmuséknál kezdett, de Erasmus már a reformáció 
hajnalpirja. A boldog gyermek még nem érzi. Még nemebredez Nekimég 
ninesenek problémái, kétségei, mardosó gondjai. A gyermeknek csak já- 
tékszerei vannak, kockák és légvárak, füles gombok és festettfolympusi 
istenek. Elfér köztük a Názáreti láthatatlan Jahvéja is. Eggyel több 
vagy kevesebb, már ugysem sokat számit. Buta dolog volna bán- 
tani, mert ő az anyagi boldogulás, a summnum bonum, a szép élet 
egyetlen eszköze, ő adja a főpapi diszt és dominiumokat. 

De minden játéknak vége szakad egyszer. Minden gyerek 
férfivá érik s elébe mered az élet. A renaissance játákos gyereke 
Luther" Mártonban ért férfivá. Sajátságos, nem mindennapi, jellegze- 
tes férfivá. Meg kell nézni az arcképét. Széles, keményvonalu pa- 
rasztarc. Nincs :benne, "semmi légies finomság, semmi eszményi 
transcendentalismus, semmi aszkéta átszellemültség, semmi  Apolloi 

. fönség ésTnagyvonaluság. Zsiros próza és kiáltó  hétköznapiság az 
egész ember. De ember, de egész ember. A duzzadó" erő, afko- 
moly férfiasság "megszépiítő vonásaival. A hatalmas homlokon kettős 
keserü ránc borong. S a szemek, az átvirrasztotott " éjszakáktól ré- 
vedező szemek arról beszélnek, hogy ez a széles  mészáros-mell 
kemény lelki tusákat viv a maga istenével, a lelkiismeretével. Já- 

kobot leteperték, Jákobot a földhöz vágták, Jákob már a kalamá- 
risát is a falhoz vágta, de Jákob tudja amit senki se tud még, 
hogy istene csak annak van, aki megharcolt vele. Ez a csuklyás 
barát nem a szépbe szerelmes többé. Ez a hus-vér-ember nem ér 
rá egy percig is játszani: az Urral van beszéde. Ez a sziklába 
keményült egyenesség nem alkuszik. Nem nézheti a külső csillogás 
léha billegényeit, utálja a hitáruló kóklereket. A hit neki nem cé- 
dula. A hit neki az élet és az életet adó üdvösség. Itt állok, más- 
kép nem tehetek, feszitsetek meg. 

S amilyen a mester, olyanok a tanitványok. Janus  Panno- 
niuséktól Lutherékig egy század ha van de egy világ választja el 
a két századot egymástól. Ami ott léha kedvtelés, az itt üdvke- 
reső nyugtalanság. Ami ott finomkodó előkelőség és  szépelgés, 
az itt duzzadó erő, keresetlenség és nyerseség. Az isten ott 
Olimpusra ültetett csepükóc-figura, az isten itt a szivbe látó. világ- 
szem, az ingyen kegyelem végtelen ura. Az ember ott egy kultu- 
rában és miveltségben tulfinomult világ raffinált gyönyörüségeiért 
rajong, az embert itt az ősegyház idilli életének jámbor egyszerü- 
sége és melegsége vonzza. Revertamur, zengi mind a kettő, de az 
egyik a büszke Apolló felé, a másik a mezitlábas szelid Názáreti 
evangéliuma felé evez. A renaissance és humanizmus kiválasztott 
egyének exotikus csemegéje volt. Életgyökerei nem nyultak, még nem 
nyulhattak be a servum pecus, a nép széles rétegeibe. Nyelvben 
is egészen idegen. A reformáció ellenben egészen a tömegek vállán 
nyugszik, mindenkihez szól, mindenkitől állásfoglalást kiván, min- 
denkinek személyes ügyévé predikálódik. 

Nekünk különösen kapóra jött. A magyar sosem volt valami 
bigott keresztény, a középkorban sem. A rajongás beteges szerte- 
lenségeitől mindig megóvta egészséges józansága, vele született faji 
értelmessége. S bár a jellegzetesen magyar Mária-kultuszban gyö- 
nyörű magyar tulipánokkal gazdagította a nemzetközi katholicizmus 
virágos kertjét, a törzsökös magyarság Szent István után még száz 
év mulva is visszasírja Koppányt, csombokra ereszti a haját s 
gyilkolja a nemmagyar Isten nemmagyar papjait. , Ötszáz évig járt 


templomba — mondja egy szeminariumban nevekedett tudósunk — " 


s a legtöbben még azt sem tudták, mire valók a fényes szertartá- 
sok, mit berbitélnek papjaik." (Horváth C.) A reformáció a törzsö- 
kös magyarnak valami hazasiró magáraismerést jelentett. Szivébe 

döbbentette a magyarság ősi végzetet, a fejére ültetett idégen kí- 
zsákmányolókat. Eb ura fakó! Engedjük már szóhoz a magyar 
istent is, járjunk a magunk lábán, vegyük rni a kezünkbe a magunk 
üdvösségét. A magyarság faji erényei, férfias, büszke  szabadság- 
érzete, veleszületett józan értelmessége élednek föl és jutnak szó- 
hoz. Az ész, az értelem betöri a teologiai dogmák dohos babiloni 
falait, eldob minden emberi tekintélyt, szemébe néz minden állitás- 
nak, megmér minden igét, ahogy a bibliában olvasta : , mindeneket 
megpróbáljatok s ami jó, azt megtartsátok". Ami eddig szinte vé- 
tekszámba ment, a szent iratok olvasása és értelmezése most egye- 
nesen kötelességévé lesz a hiveknek. Ha három ember  összekerül, 
már hitet igazit, a bibliát vágja egymás fejéhez, a vasárnapi pré- 
dikáció érveit, bunkóit fogja-forgatja. Papnak sose volt még ekkora 
becsülete, de a pap se volt soha ennyire apostol. Hány szegény 
ördög odahagyja a zsiros eklézsiát, vándorbotot fog a kezébe s 
megy a bizonytalanságba, új hiveket nyerni az új hitnek. Mihály 
pap, ha éjjel ki akar lépni a hajlékából, karóra szurt tököt dug ki 
elébb az ajtón, hadd loccsantsák szét azt előbb a lesben állók, nem 
az ő kopasz fejét. 

A magyar reformációnak két hatalmas tipusa van, akét nagy 
ellenfél. Melius Juhász Péter és Dávid Ferenc, a debreceni pápa s 
a dévai martir. Ha korunk lelkivilágát a maga  eredetiségében és 
Írisességében látni és ismerni akarjuk, csak az irásaikat kell elő- 
vennünk: kőbevésnivaló plaszticitással ugrik elő mögülök az em- 
ber. Egyik a szenvedélyek izzó hevével lép a porondra, kemény 
nyakas, türelmetlen, hajthatatlan somogyi magyar. A másik a sze- 
lid türelmesség, a megbocsátó szeretet, a senkit nem bántó, min- 
denkit megérteni és megbecsülni kivánó jámborság. Példátlan 
anachronizmus ebben a vad, szilaj, erőszakos indulatu korban. 
Annak úgy vág a szava, mintha fokossal hasitna eleven húsba, ez 
mintha tejbe mártaná a pennáját, ha veszekszik is, csak a megér- 
tés és megbocsátás édestejét csurgatja. A dévai vértanu az egyetlen 
reformátor Luther óta, aki nem annyira a mások  ellenvéleményé- 
vel, mint inkább magával, a maga lelkiismeretével, a maga istené- 
vel vivja a maga Jákob-harcát. .. Talán azért olyan szelid s azért 
olyan rendületlen... Jákobot leteperték, Jákobot a földhöz vágták, 
Jákobtól már a kalamarisát is elszedték, de Jákobnak istene van, 
megtalálta. Megtalálta és meghalt érte. 

Luther Mártontól Dávid Ferencig hosszu az út. Soka gübbenő 
és sok a kényszerü kanyarulat. Meredek a lejtő és kinos a ka- 
paszkodás köröm nélkül. A biblia örvényein s a racionalizmus út- 
vesztőin kell átvergödni. De aki Luther Mártontól indult el, annak 
előbb vagy utóbb föltétlenül meg kell érkeznie Dávid Ferencig, az 
unitárius Rómába, mert minden út oda vezet. 

Luther M. az elindult, Dávid Ferenc a megérkezett unitárius. 
A megérkezett, de örök pihenésre be nem rendezkedett Krisztus- 
tanitvány. Mert az unitárizmus nem mellveregető megérkezés, nem 
köldök-néző elpihenés, nem másvalaki Jákob-harca értem, nem 
páholyban ülő édes szendergés, bolond verekedők  lemosolygása, 
nem a nincs-tovább, nem a halál. Csak szomjuság s nem torkig 
telitett jóllakottság... Csak a harc s nem a harc utáni diadal-má- 
mor. Nem elvek és dogmák végérvényesen kiépitett és lezárt rend- 
szere. Csak elveken és dogmákon át bukdácsoló út Isten országa 
felé. Mert az ember az unitárius, nem a rendszer. Az e:nberen kell 
igazitani, nem a hiten. Az ember a fontos, nem az amit hisz. 
Tisztázd az Urnál a számládat, békülj ki a  lelkiismereteddel a 
Názáreti tanitása szerint s unitárius vagy, a Jézus tanitványa vagy, 
ha nem is láttál keresztvizet, ha meg is buktál a  katekézisbóől, 
ha nincs is (és nem is lehet) velem teljesen egy, kötelező hitrendszered, 

Mert mit tesz Dávid F. vallásán lenni? 

Olthatatlan szomjusággal áhitozni és keresni az igazságot és 


világosságot, a lelkiismeretünkben fölvillant Istent; a magunk lá- 


bán jutniel a megrenditő, de el nem csüggesztő nagy Ignorabimusig ; 
ott megfogni a Názáreti kezét s vele együtt, benne és általa hinni 
a transcendentalis értékek, a le nem mérhető valóságok : a szeretet, 
jóság, alázat, becsület mindent megváltó és mindent  megvilágositó 
erejében. Isten országát csak ezekkel és ezekben lehet megtalálni. 

De nekünk magunknak, egyenként külön-külön kell megtalál- 
nunk. Mert az unitárius nem születik, az unitárius lesz, Az én is- 
tenem csak én találhatom meg. Ezt Dávid F. se végezheti el 
énhelyettem : személyes élményemmé csak én tehetem a vallásomat. 
Isten országát csak én épithetem föl magamnak s a magaméinak 
akiket szeretek. Ez nem azt teszi, hogy nélkülem nincs Isten. Ilyen 
. fennhéjázó ostobaságot Dávid F. szabásu lélek el se képzelhet, Csak 
annyit jelent, hogy Isten országát sose látom meg, ha azt várom 
hogy mások oda ölben vigyenek. 3 

Unitáriusnak lenni nem könnyü dolog. Ide kettő kell: bátor 
sziv és alázatosílélek, az alfa és az omega, a plus és a minus, a 
Zenith"és7a nadir, az igen és a nem, emberben és minden egyéb- 
ben a csorbitatlan, a teljes Egész. Az unitárius szimbolum ez: ses 
gyetek okosak mint a kigyók és szelidek mint a galambok". Tüzet 
igyatok. de ha a kebletekben fölgyult csipkebokor nem a bibliai 
lánggal tart atyafiságot, a véretekkel oltsátok el. Mert áhitat, mert 
odaadás, mert önzetlenség, mert szeretet, mert Krisztus nélkül nincs 
unitárizmus. ; 

Ezt izeni nekünk. a Dávid Ferenc kora. 


Pálffi Márton. 


Éjfélt ütött. 
"(Se bate miezul noptii). 


M. Eminescu költeménye. 


Ott fenn érenyelvén a harang elütötte az éjfélt. 

Mért s hol bóbiskolsz, éltem vén vámosa, álom ? 

Végy vámot. Gazdád vert ösvényemre minek ver 

Dávid Ferenc arca a szellemtudományi 
lélektan tükrében. 


Az elmult négyszáz esztendő alatt sokan keresték Dávid Fe- 
renc arcának vonásait, ellenségei és jó barátai egyaránt. Nem a 
külső vonásokat igyekeztek felkutatni, mert ez hiábavaló fáradság 
lett volna — minden egykoru kép elveszelt. Hanem inkább for- 
rongó, majd megnyugvó lelkének rendkivüli vonásai keltettek olyan 
érdeklődést, amely csak a nagy egyéniségeknek, a mindennapit 
messze tulhaladó emberi lelkeknek jár ki. Mint mágnes a vasat, 
ugy vonzzák az emberi kutatást azok a tüzrakétak, amelyek a tör- 
ténelem egén roppant robajjal feltünnek, hogy azután széthulló szel- 
lemsziporkáikkal utunkat a sötét éjszakában még sokáig megvilá- 
gitsák. 

Hogy Dávid Ferenc ilyen ritka egyéniség volt, azt mutatja a 
nagy gyülölet és a rajongó szeretet, amellyel ellenfelei, illetve hó- 
dolói körülvették. Épen ezért a kép is, amelyet lelki arcáról meg- 
rajzolni törekedtek, mindig szinezve van az érzelemtől, amellyel irá- 
nyában a rajzkészitő viseltetett. 

Mindenesetre érdekes volna lelki arcáról készitett összes ké- 
peket összegyüjteni tanuságképen arra, hogy mily gyönge az em- 
beri itélet akkor, ha azt a szenvedély lekötve tartja. A sokféle kép 


között alig lehet felfedezni olyat, amelyik a puszta igazságkeresés 


szolgálatából született volna meg. A legtöbbet bizonyos érdekek 
hoztak létre ugy az ellenfelek, mint a követők részéről. Ez a Dá- 
vid Ferenc-kutatás egyik fő hiánya. 

A másik hiány pedig abból a tényből állott elő, hogy az 
utóbbi évtizedekben hatalmas lendületet kapott a lélektan, különö- 
sen a szellemtudományi lélektan, amely még csak egy-két évtizede 
él, de már is óriási eredményeket tud felmutatni. Különösen az em- 
beri lelkek alkatának vizsgálata, ugy amint azt E. Spranger ! alap- 


! E. Spranger: Lebensformen 1921. 

. vetően elvégezte, mutatta ki, hogy az emberi lelki formáknak, tipu- 
soknak megvan a maguk szigorú törvényszerüségük, amelyek az 
. emberi lelket át meg átjárják. S habár ezekben az egyéniség tel- 
jesen fel nem oldható, hisz individuum est ineffabile,.de mégis le- 
hetetlenné válik ezentul, hogy merő szenvedélyből, merő ellenséges- 
. kedésből, vagy rajonigásból olyan vonások szerkesztessenek egybe 
egy-egy embernek lelki képén, amelyek a lelki alkattan örök tör- 
vényszerüségi alapján eleve kizárják egymást, vagy amelyek hom- 
lokegyenest ellenkeznek a vizsgált lélek összes ránk hagyott irá- 
saival, vagy bármely más, kétségkivül tőle származó szellemi hagya- 
tékkal. A szellemtudományi lélektan alapján állva többé nem az egy- 
koru történetiró jellemzése adja meg a kutatott személyiség igazi 
lelki alakját, hanem elsősorban az ő saját szellemi hagyatéka, ha 
van egyáltalán ilyesmi. Csak ha ilyen nem volna, akkor kénysze-. 
rül a. lélekbuvár az egykori irókra, mint másod- és harmadrendü , 
forrásokra támaszkodni. 

Dávid Ferenc lelki alkatát a szellemtudományi lélektan eszkö- 
zeivel eredeti munkái alapján eddig még senki nem tette vizsgálat 
tárgyává. Eddig csak a másod- és harmadrendü értéket képviselő 
történeti feljegyzések nyomán alkottak róla arcképet s ha volt is 
író, ki felkutatta eredeti munkáit," egyáltalán nem rendelkezett még 
a lélektani kutatások eredményeivel, vagy pedig azt egyáltalán nem 
ismerte, bár ha a kort tekintjük, amelyben élt, ennek akadálya nem 
volt. Ebből a tényállásból származik a másik fő hiánya a Dávid 
Ferenc- kutatásnak. 

A felsorolt két hiányt akarja pótolni ez a lelki rajz, amelyet 
itt nyujtunk. Sine ira et studio a szellemtudományi lélektan eredmé- 
nyei alapján akarjuk megalkotni a rendelkezésünkre-álló  eszközök- 
kel Dávid Ferenc lelki arcképét. Törekvésünk két részből fog állni. 
Egy negativ és egy pozitiv részből. A negativ kutatás ki fogja mu- 
tatni néhány mai Dávid Ferenc arckép lélektani képtelenségét, a 
pozitiv kutatás pedig be fogja mutatni a valódi Dávid Ferenc 
arcképet, ugy, amint az irásaiban világosan és félreérthetetlenül ránk- 


maradt. 


1 Jakab Elek ; Dávid Ferenc énléké 1879. 
2 Dr. Borbély István: A magyar unitárius egyház hitelvei 1914. és 
A mai unitárius hitelvek kialakulásának története. 1925. 

Járjuk be először a tagadás utját. Három illusztris szerző által 


rajzolt képet veszünk vizsgálat alá, akiknek egyike Ravasz László 


református püspök, a másik 7hiencmann Tivadar egyetemi tanár, 


s 


a harmadik pedig Borbély István az unitárius teológia korán clKEKE 


tözött müvelője és tanára. 


a) Ravasz László a magyar protestáns igehirdetés elméleté- 
vel! kapcsolatban megrajzolta a XVI. század magyar igehirdető 


tipusait, köztük Dávid Ferencet is. E rajz nemcsak az igehirdetőt, 
hanem az egész egyéniséget veszi bonckés alá és méri meg a maga 
eszközeivel. 

Mindenekelőtt maga Ravasz is elismeri, hogy Dávid Ferenc 


Ag 


dee. FÉR 


alakja ,még ma sem áll egészen tisztán a történettudomány előtt" 
s mindjárt ezután elhelyezi Dávidot abban a típusban, amely láza- . 
san keresi az igazságot, de azt sohsem találja meg, mert ,nem a. 


találás a fő náluk, hanem maga a keresés."? Másik fontos megál- 
lapitása az, hogy Dávid , elméleti reformokat hajszolt egész életén 
át anélkül, hogy a vallásos élet gyakorlati szükségeit egy  szempil- 
lantásra is méltatta volna."" Már ebből a két megállapításból is 
kitünik, hogy Ravasz Dávidban a teoretikus ember tipusát látja, de 
ezt igazolják többi megállapodásai is. Pl. azt mondja, hogy Dávid 


m 4. watt 


e. 


monista s ezt ugy értelmezi, hogy Dávid a , tudományt" tartja 


vegyetlen" értéknek s ehhez méri a , vallást" is, vagyis Dávid előtt 


ismeretlen a vallás és tudomány értékelméleti dualizmusa. Dávid és 


Socinus szerinte nem vallásos géniuszok, hanem az ő művük a 


humanizmussal átitatott destruktiv skolasztikának" a protestáns teo- 
lógia eredményeire való alkalmazásból áll elő." Dun  Scotus-Socinus- 
Dávid-racionalizmus : ezek ugyanannak az iránynak különböző állo- 
másai, Lenyegük : a vallásos , élmény" hiánya és régi kiszáradt 
fogalmak zörgő héjjaival való intellektuális játék, Dávidról megálla- 
pitja, hogy , nagy érzések vihara nem korbácsolja fel és gondolatai 
sem sugároznak bele nagy érzelmekbe." De viszont , alig mozgott 


! Dr. Ravasz László; A gyülekezeti igehirdetés ZEZETÉK 1915, 
" a DrcRavász § 1. mi 18940 

83 Dr. Ravasz ; i, 

4 Dr. Ravasz; i. m. 190 I. 

5 Dr. Ravasz : i, 

valaki biztosabban a szillogizmusok és indukciók hálójában", - mint 
Dávid és , élete utolsó pillanatáig tartó destruktiv munkában minden 
pillanatát arra használta, hogy lerontsa azt az oltárt, amelyet az 
előző pillanatban még szentségnek tartott." ! 
. ——— Ezek a főbb lélektani megállapítások Ravasz László felfogá- 
sában, amelynek alapvető tétele az, hogy Dávid teoretikus ember. 
Az állandó keresés, a tudományos monizmus, az érzelem és élmény 
hiány, a roppant dialektika és a nyugtalan radikálizmus teljesen ki- 
. meritik a teoretikus ember jellemképét, amint azt majd éppen Spran- 
ger leirásából látni fogjuk. 

b) E jellemzés elkészülte után kb. egy évtizeddel jelent meg 
Thienemarn Tivadar egyet. tanár tollából egy cikk , Mohács és 
Erasmus" cimmel,? amelyben szó esik Dávid Ferencről is, mint 
Erasmus magyar tanilványáról. dt 

Mindenekelőtt lássuk mit lát Thienemann Erasmusban, mert 
közte és Dávid között nagyon szorosra fonja a szellemi kapcsokat 
s igy akaratlanul is Erasmus jellemét keressük Dávid Ferencben is. 
Már pedig , Erasmus életelve a bölcsesség" volt. , Ideálja az  auto- 
nom ember, aki magasan tulemelkédik az élet tülekedésén, tul min- 
denen, ami igaz és hamis, szent és profán" ; ,a cselekvéstől ameny- 
nyire csak lehet tartózkodik; félve kerüli a tömeg izgalmait"; me- 
nekül minden köteléktől, ami egyuttal kötelességet is jelent: család- 
tól, hivatástól, hazától, egyháztól." ? 

Erasmus tényleg nem adta oda magát egyik irányzatnak sem : 
sem a katolicizmusnak, "em a protestantizmusnak. Számára egyik 
irány sem képviselt értéket s élménye egyikkel kapcsolatban sem 
volt. Szivügyévé nem vált a küzdő felek egyike sem. , Szenvedélyt 
vagy bátor tettet nem találunk ennek a törékeny szervezetü ember- 
nek életében. Erasmus est homo pro se: ezt irták róla az erfurti 
humanisták és találóbb meghatározást ma sem mondhatnánk élete 
formájáról." " : 

Lelki ideálja a bölcs ember volt: a józan bölcs, az értelmes 
bölcs. Nem a platonikus hősök sorából való, hanem inkább az 
Epikureus-nemzetségből. ,, A heroikus ideált, ahol tehette imegtép- 


1 Dr. Ravasz : i. m. 191 I. 
3 Minerva 1II. évf. 1—5 sz. 
4 Thienemann ; i. m. 21. I. 
4 Thienemann ; i. m. 22 I. 

deste", ,a politikában a pacifizmus, a tolerancia felelt meg" az ő 
lelki felépitettségének. Erasmus egyáltalán nem kombattáns lélek, 
mivel nincsenek értékeszményei, amiért harcolni volna érdemes. Ha- 
bár Thienemann ezt a magatartást az alexandinizmusban gyökere- 
zőnek találja, mi ugy látjuk, hogy ez sokkal inkább az To SAáNl 
ujkori polgári szellem első hajtása. 

Ez a közömbösség, ez a józanság jellemzi Erasmust a kereső 
tény tanitások körül is. Lelke mélyéig szkeptikus és Luther jól jel- 
lemezte, amikor azt mondta róla: , Erasmus ist ein Feind aller Re: 
ligion."! Valóban Erasmus elkerülte a kereszténység alapvető téte- 
leit s Jézusban csupán , adorandus philosophiae princeps"-et látott, 
de a keresztre feszitett Jézusért, az üdvözitő hősért nem tudott lel. 
kesedni. Éppenigy tett a szentháromságtannal is, de ezt is holmi 
észokokból vetette el anélkül, hogy valami ellenállhatatlan belső ér- 
tékintuició kergette volna az egyistenhit táborába. i 

Miután ilyen jellemzését adta volna Thienemann Erasmusnak, 
egyszerüen kijelenti, hogy , Erasmus teológiájától egyenes ut vezet 
az unitáriusokhoz és a XVIII. századi fölvilágosodáshoz." ? i 

Ezután a merész állítás után nincs mit csodálkoznunk azon . 
hogy Thienemann Socinust és Servetot Erasmus irányzata folytatói- . 
képen könyveli el hozzátéve, hogy , Servetus és Socinus merész 
tanitásai támasztották fel a XVI. századi szellemi életünk egyik leg-. 
eredetibb és legelhagyatottabb gondolkodóját Dávid Ferencet." Hogy 
csakugyan Dávid Ferencet Erasmus lelke ihlette, arra bizonyságul. 
hozza fel Jakab Elek könyvéből Dávid egyik tinklábál egy idé- 
zetét. Miután arról beszélt Dávid, hogy az elvénült világot hogy. 
ujitotta meg Lufher, Melanchton, Twiatl stb. igy folytatja : n Végre. 
jött Rotterdami Erasmus, aki burkoltan az Isten egységéről kezdett 
tanitani, de inkább cáfolva a más nézetüeket, mint saját tanait nyil-. 
ván megállapítva. Ezt Serveto tette meg, aki nyiltan tanitotta Isten. 
egységét s müveiben az ellenkező tanokat és a szofisták teológiáját. 
kárhozatosnak nyilvánitotta." 5 

Hasonló idézetet Rotterdami Erasmussal kapcsolatban Dávid más 


1 Idézi Thienemann: i, m. 25 I. 
2 Thie nemann :; i. m. 27 I. 


3 Dávid : De falsa et vera unius Dei patris, filii et spiritus sancti cog- 
nitione libri duo. Idézi Jakab Elek: Dávid Ferenc emléke 90 I. 

munkáiban is találhatott volna Thienemann, de ugyanakkor látta 
volna, hogy Dávid nemcsak Rotterdami Erasmusra, hanem sok más 
szellemi elődjére hivatkozott, akik igazán más fából voltak faragva, 
mint Erasmus. Pl. a Rövid Magyarázatban igy ir: , Mit mondjunk 
 Origenes felől, ki az áriánusok értelmétől nem sokat különbözött és 
azokat igen oltalmazta, kit a mostani doktorok Erasmussal egye- 
temben eretneknek neveznek."! Ez az idézet a korábbival együtt 
nyilván mutatja, hogy Dávid ismerte Erasmus mindkét oldalát: a 
. bölcsészt, aki elveti a szentháromságot és a kényelmes polgárt, aki 
a római egyházra való tekintettel az unitárizmus nagy hőseit egy- 
szerüen eretnekeknek bélyegezte. Egy ilyen ember aligha lehetett 
Dávid eszménye. Amiképen Erasmusra és Ariusra, éppenugy hivat- 
kozik Dávid középkori szentháromságellenes irókra, akik semmiké- 
pen sem pendülhetnek Erasmus jellemével és irányzatával egy  hu- 
ron, kivéve azt, hogy az egy istenségről hasonló gondolatokra ju- 
tottak. A fent közölt idézeteken tul Thienemann még azt hozza fel 
Dávid és Erasmus lelki rokonságának bizonyítására, hogy Erdély- 
ben János Zsigmond alatt türelmes egyházpolitika alakult ki. , Eras- 
mus vágyódott oly békés, boldog refugium után, hol hitéért senkit 
sem üldöznek", írja Thienemann s ugy látja, hogy Erasmus esz- 
ménye Erdélyben valósult meg. Valóban, a külső ezt mutatja. Er- 
délyben nagyszerü türelmesség érvényesült? de ez egészen más 
meggondoláson alapult. Erasmus toleranciája az ujkori polgári szel- 
lem vallási közömbösségéből fakadt, amely a vallásosságot inkább 
gunyolta, lenézte, mint azt Erasmus is teszi a , Balgaság dicsérete" 
cimü munkájában, semmint hogy annak minden formában, minden 
felekezetben való előhaladását jó szemmel tekintette volna. Erasmus, 
mint az egész ujkori gondolkodás, csendesen lesajnálták a vallást 
akkor, mikor türelmesek voltak iránta azt gondolván, hogyha csend- 
ben hagyják a felekezeteket, talán csak kimulnak véglegesen szegé- 
nyek. Ez a tolerancia a kételkedés, sőt mondhatnánk az ellenséges 
indulat türelme volt, amely a közömbösség szörnyü mérgével akarta 
kiirtani a vallásos lelkekből a hitet. Ezzel szemben Dávid Ferencék 
türelme, mint látni fogjuk, teljesen és tökéletesen más. 


1 Dávid Ferenc; Rövid Magyarázat. D iv. 

2 Szekfü Gyula ellenvéleményével szemben lásd Botár Imre; Dávid 
Ferenc és a vallásszabadság Bpest 1929, és u.a.; A vallástürelem Erdélyben, 
Unit. Értesitő XIII. évf. 8—9 sz. 

Mindenesetre Thienemann értekezése uj jellemvonásokat fűz. 
Ravasz által nyujtott képhez s ezek a vonások a következők: hő- . 
siesség megvetése, kényelmesség, türelem, békeszeretet (pacifizmus). . 
Ezek mind az ujkori felvilágosodás embereinek vonásai s mondnhat-. 
nók ugyis, hogy a teoretikus ember gyakorlatiatlan erkölcstanának 
eszményei. Tehát Thienemann jellemzésével ugyanoda jutottunk; . 
ahová Ravasszal kapcsolatban. Csak mig Ravasz Dávidban az el-. 
méleti teoretikust, addig Thienemann a7 gyakorlati teoretikust látta 
meg. Ugyanis az észember elméletben radikális, gyakorlatban paci- 
fista hajlandóságu. ; 

c) De lássuk immár a harmadik jeilemzést Dávid Ferencről, 
amely nem sokban fog külömbözni az első kettőtől annak ellenére, 
hogy megrajzolója egy unitárius teológiai tanár volt: Borbély Ist- 
ván. A rajz, amelyet tőle kapunk, megdöbbentő hatással mutatja, 
hogy hogyan tévelyedhetnek el tudósok, akikben vagy a congeniális 
intuíció, vagy a lélektani felkészültség hiányzik, még akkor is, ha 
egyébként kiváló kutatók. 

Mielőtt Borbély István által rajzolt képet bemutatnók, tisztá- 
ban kell lennünk azzal, hogy más a hit, az élmény és más a teo- 
lógia, a fogalmi kifejezés. Az előbbi a léleknek másra vissza nem 
vezethető, eredeti adottsága, az utóbbi pedig csak utánagondolás, 
egy eredeti adottságnak, egy östénynek fogalmakban történő, jobban, 
vagy rosszabbul sikerült kifejezése. Az élményt és annak kifejezését 
összezavarni nem szabad, bármily szoros kapocs is van közöttük. 
A kifejezés esetleges változásaiból nem lehet következtetni az él- 
mény változására, ha ez utóbbira a kifejezésmódosuláson kivül egyéb. 
bizonyiték nincsen. A kifejezés intellektuális-racionális eljárás, mig. 
az élmény értékintuicio. Már pedig az intuicióból mindig marad 
vissza valami, ami kifejezhetetlen s amit utóbb mégis kifejezni aka- 
runk. Ez a törekvés hozza létre a kifejező fogalmak, képek folyto- 
nos, utólagos változtatását. Az élmény alanya igyekszik lelke leg- 
mélyebb titkát valamiképen közölni a többi emberi lelkekkel. S e 
törekvésében folyton ujabb és ujabb eszközökre, jobb és jobb Ki- 
fejező jelképekre talál, amelyek azonban ugyanazt a tényt, ugyan- 
azt az egyetlen alapintuiciót akarják a külvilág szeme elé hozni. 

Az intuició és kifejezés eme lélektanával Borbély István egy-. 
általán nincs tisztában s igy áll elő az a furcsa helyzet, hogy Dá- 
vid Ferencben ő örökké csak a kifejezések változását szemléli, annak. 


sz EE 


Dávid Ferenc arca a szellemtudományi lélektan tükrében 


. történetét vázolja fel és a mögötte rejlő intuiciót sohsem látja meg. 
. Ezt még meg is lehetne érteni Borbély esetében, hiszen történész 
. volt s a filozofia, a lélektan és a rendszeres teologia nem volt ke- 
. nyere. De hogyan lehet azt elnézni és ellene nem tiltakozni, hogy a ki- 
. fejezések változásával kapcsolatban ő belső értékintuició-változásra 
is következtet s ezen a téren olyan veszélyes utakra téved, hogy 
onnan ideje lesz teológiai kutatásunkat visszarántani, hacsak nem 
akarjuk azt, hogy saját magunk is arra az eredményre jussunk, 
amire Ravasz és Thienemann jutott, hogy t. i. Dávid Ferenc a teo- 
. retikus embernek nagyszerü példája, de akinek eszerint a vallásos 
. lelkek, vagy különösképen a keresztény egyház hőseinek sorában 
. semmi helye nincsen. Már pedig Borbély megállapításaiból ez kö- 
vetkezik ; éppen azért lássuk közelebbről. : 

Két alapvető munkája van Dávid Ferenccel kapcsolatban ! s 
mind a kettőnek az alapgondolata a következő. Dávid Ferenc pá- 
lyafutásának ama részében, amelyben unitárius volt, :két különböző 
hittani rendszer befolyása alatt állott: az első Serveto-féle teológia, 
a második pedig a Sommer- Paruta- Palaeologus-féle radikális irány- 
zat, amelyet Borbély István ,tiszta unitárizmusnak" nevez el. A 
két különböző hatás határvonala körülbelül összeesik János Zsig- 
mond halálával. Mindezt bőségesen bizonyitja roppant történeti isme- 
reteivel s az egykoru irodalommal. Mindebben egy pillanatig sem 
kételkedhetünk, sőt hálásak lehetünk neki még haló  poraiban is, 
hogy világot vetett e korszak sokrendbeli homályosságára és eleddig 
egyáltalán nem ismert részleteket tárt fel a korszak szellemi  vivó- 
dásairól. Különösen elmondhatjuk ezt Dávid Ferenc életének a 
Báthoriak uralkodása idejére eső részére, mert azt a korszakot Ja- 
kab Elek sem kutatta át különben oly derék munkájában. ?" 

Ami azonban Borbély István munkájából tévesnek fog bi- 
zonyulni, az a következő. Borbély véleménye szerint , Sommernek 
és Palaeologúsnak erdélyi szereplése megváltoztatta Dávid gondo- 


ke 1 Borbély István: A magyar unitárius egyház hitelvei a XVI. század- 
ban. 1914. és Borbély István; A mai unitárius hitelvek kialakulásának törté- 
nete 1925. 

2 Jakab Elek: Dávid Ferenc emléke c. müvében kb. 60 oldalon tár- 
gyalja ezt a korszakot, de annak csupán külső eseményeit fedi fel, mig a 
belső szellemi mozgalomra s annak végső eredményére csak Borbély : István 
vetett fényt s igy csak tíz év óta ismerjük Dávid Ferenc müködését teljesen, 

latait. A Serveto hitü objektiv antitrinitárius lassan átalakult szubjek- ! 
tiv antitrinitáriussá."! Ezt két okkal magyerázza meg Borbély. Egy-" 
részt, Dávid századának egyik legtipikusabb tudósa volt, ki mohó. 
vággyal csüggött a haladó tudomány eredményein. Állandóan kora 
tudományosságának (!) szinvonalán áll. , Másrészt jól tudta, hogy. 
hite igazság s mégis azt kellett tapasztalnia, hogy ez igét e vi 
lágon soha meg nem valósul. Isten tehát még az igazság kedvéért 
sem müvel (!) csodát. Hát ugy gondolta, vagy inkább ugyérezte, 
hogy lelkünknek üdvössége, boldogulásunk tulajdonképpen nem 15-§ 
tentől függ, hanem a mi lelkületünknek tisztaságától... Ezért ag 
hitnek sulyosabb része bennünk van, emberekben (!)".? vagy az 
eddig objektiv Istent hivő Dávid elvésztetfe egy fölöttünk álló Is- 
tenbe vetett hitét és subjektiv ember-hivővé változott. Az nem so0-. 
kat változtat ezen az értelmezésen, hogy Borbély megengedi, hogy. 
a subjektiv antitrinitárizmus SEGA azért , létezik", mert mindjárt . 
hozzáteszi azt is, hogy ez a létező Isten nem törödik az emberi 
sorssal, vagyis annyi, mintha nem is léteznék. Ez az angol deizmus A 
felfogása és ezt a szerencsétlen álláspontot imputálja ő Dávid Fe- 
rencnex. De halljuk csak ő magától, hogy mit tart a subjektiv 
antitrinitarizmusról. Azt irja róla: , Ennek az volt a lényege, hogy 
a hitnek antropologiai részét emelte ki, mig a teológiai részt tel- . 
jesen elhanyagolta. Azt állitotta, hogy a hit és vallás morális () 
alapokon nyugszik s e morális alapnak szilárdsága nem Istentől, 
hanem az emberek lelkületétől függ. A szubjektivizmusnak e fort 
mája Istenből konkrét tartalomnélküli fogalmat csinált, akinek az. 
ember dolgaihoz alig-alig volt valami köze. . . ., Élete utolsó évei- 
den Socinus Laelius, Glirius, Sommer, Palaeologus és Dávid Fe- 
renc voltak e szubjektivizmusnak hirdetői"." S végül Borbély az 1579. 
febr. 24-én Tordán tartott zsinat végzéseit szintén a szubjektiv 
antitrinitárizmus mai nyelven mondva deizmus, vagy ha ugy tetszik 
humanizmus elveinek tünteti fel s azt mondja, hogy ezek , mutatják, 
hogy a teológiai hit bennük morális hitté lett" , . ezek az elvek Haz 


) 


! Borbély I.: A magyar unit. egyház hitelvei 75 I. 
? Borbély]: tam 75a TOT 

5 Borbély I.; i. m. 71 1. 

$ Borbély I. ; u. o 

élet sulypontját a másvilágból ebbe a világba, a teizmusból a mo- 
rálisba helyezik át".! 

i Amint e néhány szemelvényből láthatjuk, Borbély István nem 
. : elégszik meg Dávid Ferenc teológiai fejlődésének felvázolásával, 
hanem e változások mögött mélyreható értékelési változást tüntet 
fel. Szerinte mások a servetianus álláspontu Dávidnak és mások a 
. tiszta unitárizmus (subjektiv antitrinitárizmus) álláspontját valló Dá- 
vidnak az ideáljai, az értékei. Tehát Borbély Ravaszt és Thienemannt 
látszólag kiegészíti azzal, hogy értékelő álláspontokat tételez fel DDávid- 
bau, vagyis látszólag nem pusztán teoretikusnak tartja Dávidot, de 
ha megfigyeljük a Dávidnak imputált értékelési módot, különösen a 
deizmust, akkor rájövünk, hogy ez az értékelés nem a hivő emberé, 
nem a vallásos léleké, hanem a tudósé, a teoretikus emberé. Vagyis 
Borbély István ugyanazt mutatja be nekünk Dávid Ferencben, amire 
Ravasz és Thienemann törekedtek: a gondolkozó, tudós, radikális, 
legfeljebb moralizáló emberfőt. 

Mind a három szerző megegyezik abban is, hógy Dávid Fe- 
rencnek valamiféle előfutári szerepet tulajdonit s mintegy ebben látja 
jelentőségét is, Ravasz László igy ir Dávid irányzatáról: , Ez az 
irány elkerülte azt a pontot, ahol a vallásreformok erupciói szület- 
tek és közvetlenül beletorkolódott, felolvadt a XVII. és XVIII. 
század felvilágosodottságában s annak is legszélső sorában: a ra- 
cionálizmusban. Ez utjában határozottan nem egy teológiai tételnek 
adott uj megfogalmazást, olyannyira, hogy aztán a modern teológia 
magáévá tehette azokat . . . " 

Thienemann igy látja Dávid prófétai értékét : , A vallásharcok 
forrongó idejében a messze jövőbe látott: lelki szemei előtt a fölvi- 
lágosodás igérete derengett, mikor embertársai az igaz hitért puszti- 
tották egymást." " 

Borbély István pedig, amint már láttuk, Dávid igazi értékét 
az általa vázolt fejlődési menet (?) végső alakjában: a szubjektív 
(tiszta) unitárizmusban találja meg s megállapitja erről az irányról, hogy 
,oly ujitás volt ez, amellyel Dávid Ferenc s irányzata a messze jö- 
vőnek munkált". 

1 Borbély I.; i. m. 83 I. 

2 Ravasz L.: Az igehirdetés elmélete 190 I. 


3 Thienemann T. ; Mohács és Erasmus 52 !. 
4 Borbély I.: A magyar unitárius egyház hitelvei 83.-1. 

Mind a három tehát előfutári szerepet tulajdonit Dávidnak, 
de ezt nem a religiosum, hanem a feoretikum terén teszi. Akár teo- 
lógiai reformer gondolkodónak (Ravasz), akár a fölvilágosodás baj- 
nokának (Thienemann), akár a modern szubjektivizmus prófétájának 
(Borbély) látjuk Dávid Ferencet, mindenképpen elkerüljük — mint 
látni fogjuk — az ő igazi mivoltát. Felsorolt szellemi körökben 
Dávid Ferenc semmi ujat nem alkotott, a teoretikum területén semini 
olyat nem mondott, amivel kortársait felülmulta volna, magatartása 
egyáltalán nem azonos a késübbi felvilágosodottak magatartásával, 
a neki tulajdonitott szubjektivizmus pedig annyira nem az övé, hogy 
ezt csak egy alapos félrefogással lehetett elgondolni, aminek hátte- 
rében az a félszeg törekvés rejlik, amely Dávid Ferencből XIX. szá- 
zadbeli reform-filozoptert akar csinálni. 

Mindezen a téren Dávidnak semmi szerepe nincs és igy nem 
is lehet előfutár. Az ő vallástörténeti jelentősége egészen más, szi 
goruan a religiosum területéhez tartozó, mint ahogy egyénisége is 
távol áll az elméleti ember tipusától és maradéktalanul a vallásos 
tipusban oldódik fel. Az eddig felvázolt három rajznak ez a felfo- 
gás gyökeresen ellene mond s éppen ezért tisztáznunk kell végre: 
mi is az az elméleti és vallásos embertipus. 


II. 


Hogy ezt megtehessük, segitségül kell hivnunk a lélektannak 
egyik ágát: a szellemtudományi pszihologiát, amely az egyes ember 
lelki alkatával foglalkozik. Miközben ezt teszi, ez a lélektani kuta- 
tás rájön arra, hogy az egyes ember a maga lelki alkatával nem 
is annyira egyetlen példány, hanem sok tekintetben rokon társaival, 
vagyis tipusba tartozik, És nem csak a külső benyomások befoga- 
dásának szempontjából tipus az ember, hiszen ezt már a általános 
lélektan is megállapította, hanem abból a szempontból is, hogy a 
külvilág benyomásaira hogyan hat vissza. A külső világ tényeiből 
melyikhez közeledik szeretettel, vagy gyülölettel más szóval: mi 
az ember számára az érték és mi az értéktelen. Nem , tabula rasa" 
az emberi lélek, mint Locke és társai gondolták, hanem eleve bi- 
zonyos lelki strukturát hoz magával e világra s ez a lelki struktura 
teszi, hogy az egyik ember ez iránt, a másik a más dolog iránt 

érdeklődik. Az érdeklődés iránya, a külső világgal szemben tanusi- 
tott magatartás szerint különböző embertipusokat lehet megkülön- 
böztetni, Azonban ez nagyon nehéz munka, mivel tiszta tipus nin- 
csen, hanem az egyénben sokszor tipusok szövődnek össze. A lélek 
metafizikai alkatának nagyszerü törvényszerüségei tárulnak fel előt- 
tünk, ha a tipusalkotó lélektannal foglalkozunk, csak arra kell 
vigyáznunk, hogy a szemünk nyitva legyen és nagyon mélyre néz- 
zen, mikor az emberi lélek titkos rugóit akarjuk felkutatni. 

Ennek a lélektannak ma legnagyobb mestere E. Spranger, aki 
a Lebensformen c. müvében! hat főtipusba sorozza az emberi lel- 
keket. Ugyanis a szellem aktusai a következők: a) a tárgyi világ 
felé való fordulás: a teoretikus aktus; b) a képszerü kifejező ereje 
felé való fordulás: az esztétikai aktus ; c) reális életcéljaim felé való 
fordulás: az ökonomiai aktus; d) és végül ezeknek az egyes aktu- 
soknak az egyetemes szellemi értékre való vonatkoztatása teremti 
meg a vallásos magatartást. E négyet egyéni aktusoknak nevezi 
Spranger, mivel ugy is feltételezhetők, hogy az átélő egyénen kivül 
más aktusalany (személy) nincs a világon. E négyen kivül van még 
két szellemi aktus, amely ugy áll elő, hogy más személyekre vonat- 
kozik. Ezek a társadalmi szellemi aktusok. Ilyen kettő van, aszerint, 


hogy az emberekkel hatalmi vagy szimpatia kötelékek kötnek össze. 


A hatalmi aktus a fesőbbrendüség érzése, mig a  mellérendeltség 
érzéséből a szociális aktus áll elő. Ha ezek az aktusok teljesen és tisztán 
önmagunkban megvalósulnának egyes emberpéldányokban, akkor 
előállanának a következő főtipusok: a teoretikus, az ökonomikus, 
az esztétikus, a szociális, a hatalmi és a vallásos ember. Természe- 
tes, hogy ezek csak mint fővonások érvényesülhetnek egy-egy élő 
emberben, mert hiszen mindannyian többé-kevésbbé minden érték- 
aktust megvalósitunk életünkben. De annyi bizonyos, hogy a nagy 
egyéniségek polarizált lelkek, akikben egy-egy szellemi aktus a 
többi felett nagy tulsulyban van. 

Mivel az általunk vizsgált egyéniség: Dávid Ferenc az eddig 
rajzolt képek szerint a teoretikus tipushoz tartozik, a mi állításunk 
szerint pedig a legtipikusabb vallásos egyéniség, éppen ezért Spran- 
ger kutatásai nyomán két aktus és tipus fő vonásait fogjuk nyo- 
mozni, hogy az igazságot megtaláljuk. Ez a két aktus és tipus: a 
fésretiküs és a vallásos. 

1 E Spranger; Lebensformen. 6. Auflage. Halie, 1927. 

A teoretikus aktus és a teoretikus ember. A teoretikus aktus 
a külső világ tárgyaira irányul, még pedig azoknak egyetemes ér- 
vényü, identikus lényegére. Más szóval a megismerés azt intendálja, 
ami az egyes konkrét jelenségekben, mint egyetemes lényeg (idea) 
vissza-visszatér, vagy amit általános étvényü principiumokra vissza 
lehet vezetni. A teoretikus aktus két dologban különbözik a vallá- 
sos aktustól ; először is mindig valami határoltra vonatkozik, az 
adottságok tömegéből mindig egy véges részt vág ki a megismerés 
és azt intendálja. A második különbség pedig az, hogy az ismerés 
mindig csak tiszta tárgyi rendet akar megállapitani, tekintet nélkül 
a dolog életértékére, amit egy szellemi egyéniség (személyiség) szá- 
mára jelenthetne. Az ismeret értékmentes (wertfrei), mert a megis- 
merő alany hidegen áll a tárggyal szemben, magára nézve azt tel- 
jesen közömbösnek tartja s csak annyi érdeke füződik hozzá, hogy 


. meg akarja ismerni. 


Az értékelés egy teljesen elsődleges aktusa a szellemnek. A 
megismerés sohasem teremt értékelő aktusokat. Mindazáltal az ér- 
tékelés és megismerés állhatnak vonatkozásban egymással. A meg- 
ismerés megalapozhatja (fundálhatja) és kifejezheti az értékélményt. 
Mert hiszen értékérzések sohasem lóghatnak a levegőben, azok min- 
dig valami megismert dologhoz füződnek is ha kifejezzük őket, ez 
megint csak ismert dolgok által történhetik. De az ismert dolgok- 
kal szemben az értékérzés merőben uj, másra vissza nem vezethető 
novum. Ezért van az, hogy a tudás egyáltalán nem hozhat létre 
vallást, mert a vallás értékelő aktus. Elképzelhető olyan tudomány, 
amely a tárgyi világ összefüggéseinek egészét teljesen megragadja. 
De ez még semmit sem mond arról, hogy a szellemi egyén szá- 
mára ez a tárgyi egész milyen szellemi értéket képvisel. Az értékelő 
aktus olyan többlet, amelynek forrása egyáltalán nincs az ismeret 
tényében, attól független, önálló magatartása az értékelő észnek. 
Lehet a vallást ismereti tényekkel fundálni és a vallási élményeket 
fogalmak segítésével kifejezni, azonban ezek csak alapok és járu- 
lékok, de nem ők moguk a vallás tényei. 

Példával is rögtön megvilágithatjuk. A deizmus a keresztény 
istenfogalmat a tiszta egyistenhit alakjában formulázta. Azt mond- 
hatná valaki, hogy ez unitárius vallásos magatartás. Pedig nem az, 


! Spranger : Lebensformen 47—50 I. 

mert a deizmus ezzel az istenfogaloinmal szemben teljesen hidegen 
viselkedik. Tárgynak tekinti, melyet megismert, de amellyel semmi- 
féle értékviszonyban nem áll. A deista életére nincs hatással az ő 
hideg istenfogalma. A vallásos plusz a deista ismereti fundamentu- 
mához nem járult hozzá. Vagyis vallási aktus nem jött létre. Ezért 
a deizmus nem is tudott semmi hatást gyakorolni a tömegekre, 
.amely vallás után áhitozott. 

Nézzük most a teoretikus ember jellemvonásait, amelyeket már 
sejthetünk a teoretikus aktus leírásából. Abból a tényből, hogy a 
megismerés kizárólag tárgyra irányul, a tárgynak  identifikációjára, 
ebből következik, hogy az alanynak teljesen háttérbe kell szorulnia. 
A tudomány számára , nincs szép vagy csunya, hasznos vagy ká- 
ros, szent vagy nem szent, hanem csak igaz vagy nem igaz: a 
tárgynak objektiv mivolta kell, hogy érvényre jusson. Az érzelem- 
nélküliség a kutató állapota, ha megismerni akar; egyetemes tárgyi 
törvényszerüség az egyetlen célja. Épen ezért a lélektan régi elne- 
vezésével élve szükségképen intellektualista. Csak egy szenvedély 
élhet benne, az objektiv megismerés szenvedélye, ez azonban szó- 
szerinti értelemben." ! 

Azonban a vérbeli teoretikus is érintkezésbe jön az élet többi 
aktusával, amelyek a megismerésen kivül fekszenek. A társadalmi 
aktusok terén a teoretikus individualistának mutatkozik, még pedig 
a legszélsőségesebb fajtából. A naiv népi meggyőződések átgondo- 
lása, azoknak kritikája okozza ezt a magatartást. Másrészt pedig a 
meleg, résztvevő beleérzés a tömeg erősen szubjektiv lelkébe telje- 
sen ellenkezik a tudás hideg, objektiv lelkületével.? A másik tár- 
sadalmi aktus a hatalom, az elsőség érzése. Bármennyire mondják, 
hogy a tudomány hatalom, a tudós sohsem tud élni vele. A teore- 
tikus sohsem tud szervezni, bármennyire elsőnek is érzi magát a tu- 
domány terén. A tudás hatalmának a társadalomban nincs tárgya. 
Az ő társadalmi tettvágya legfeljebb abban merül ki, hogy folyton 
polemizál és kritizál, de épiteni egyáltalán nem. tud. Ugyanis az épi- 
téshez bizonyos értékek elismerése, azok átélése, vagyis szubjektiv 
magatartás szükséges. Ha a tudós mégis beleszól tömegek  szerve- 
zésébe, abból rögtön meglátszik képességeinek határa. A tömeget 
intellektuális egyénekből összetettnek képzeli és a felvilágositást tartja 


1 Spranger ; Lebensformen, 124 I. 
2 Spranger; Lebensformen, 150 I. 

legfőbb kötelességének. Ezért mindig radikális hajlamu és egyben 
kozmopolita. Hiszen az ember fantáziája, értékszükséglete. vallásos 
mivolta s mindezekből táplálkozó faji különállása ismeretlen fogal- 
mak előtte. ! Mindebből következik, hogy a teoretikus sohasem lesz 
népvezér, sohsem lesz tömegek mozgatója, a teoretikus, mint Eras- 
mus példája mutatja, csendes refugium után áhitozik, ahol ő sem 


zavar senkit s őt is nyugton hagyja mindenki. , Der Wissende im 


höchsten Sinne jedoch ist niemals der Handelnde", állapitja meg 
Spranger, miután elismeri. hogy néhány tudósnak voltak is prófétai 
hajlamai, de ezek márnem voltak igazi, vérbeli teoretikusok. Ilyenek 
csak filozofusok közt találhatók, akik gondolkodásukkal már meg- 
haladják a teoretikum világát. 

Bár Spranger nem teszi, de nagyon érdekes volna az egész 
ujkor társadalmi szétesését és szervezetlenségét a teoretikus ember 
vonásainak fényénél megvizsgálni. Az ujkori intellektualizmus, az 
angol és francia forradalom, az angol! filozófia és felvilágosodás 
nagy mértékben okai voltak annak, hogy a tömegek vezető nélkül 
maradtak s azokban a társadalmakban, amelyekben az egyén a 
maga lábán járni nem tud, hanem vezetőkre van szüksége (már 
pedig melyik társadalom nem liyen?!), a népi erők teljesen szét- 
szóródtak, felbomlottak. Ez az intellektuális magatartás rontotta meg 
az ujkorban a vallási életet, mint az érték vagyis élményigazságok 
Ősi forrását. Az intellektualista csak tárgyi világot ismer, személyes 
viszonyban nem áll más személyekkel, $em Istennel, sem emberrel, 
Ez a nagy hiányosság kiált ma ismét vezetők után ugy politikai, 
mint vallási téren. 

Nézzük most a teoretikus embernek a valláshoz való viszo- 
nyát. A vérbeli tudós nem enged magához közel semmiféle értékelő 
szempontot, csak a tárgyi világ-t, a tényeket" nézi. Ez a poziti- 
vizmus magatartása. Ez a vallásban nem látja meg az ideális érték- 
hordozót, hanem csak mint valami ósdi tudományt, mint valami 
elavult világmagyarázatot tekinti s természetesen mint ilyet, kineveti 
és félretolja. Példának lehet felhozni a teremtés történeten vég- 
zett kritikát. Azt egy tudós sem vette észre, hogy a teremléstörté.- 
net szive az a gondolat, hogy minden Isten kezéből származik. 
Mindannyian elavult természettudományos magyarázatot láttak benne. 
S igy egészen természetes, hogy haszontalannak bélyegezték. 


1 Spranger ; Lebensformen, 132 I. 

Van égy más magatartása is a tudósnak az egyetemes világ- 
rendszerrel szemben, A tudósnak az a fajtája, akit  metafizikusnak 
. hivnak (nem tudom, a vérbeli teoretikus nem tiltakozik-e az ellen, 
hogy melléje sorzzák) az ,egészet", az abszolutumot az ,ész" se- 
gitségével akarja megragadni. Például ilyen  Aristoteles, Spinoza, 
Hegel, Schelling. Ezektől a szigoruan észmetafízikusoktól az átme- 
netet az élménybez, a valláshoz, az u. n. irracionalis metafizikus 
alkothatja, akinek testvére a vallásos, vagyis érzésélményre támasz- 
kodó dogmatikus. De ezek az utóbbiak már nem a teoretikum te- 
rületén mozognak, mivel az alanynak erős része van világképükben. 
Az intellektuális metafizikus ellenez minden misztikát, minden élmény- 
szerüt, ő az Istent a puszta ész határain belül keresi, mint Kant is 
teszi; szóval az ő Istene a logika abszolut igazságrendszere, de 
nem a szerető Atya, akivel a vallásos ember boldog viszonyban él. 

S ha most még megnézzük, hogy a gyakorlati életben hogyan 
viselkedik a tudós, vagyis milyen az etikája, akkor teljes képet ka- 
punk róla. A teoretikus ember ettől, vagy amattól az életcéltól tel- 
jesen független akar maradni. Mert hiszen egy gyakorlati életcél 
mindig magában foglalja annak az elismerését, hogy azt érdemes 
követni; vagyis ez nem más, mint értékkel szemben való állásfog- 
Jalás. Már pedig a teoretikus ember, mint láttuk személyes értéke 
nem ismer el. A tudós, ha cselekszik, önmagával azonos akar ma- 
radni, az egyetemes logikai elvek gyakorlati mása akar lenni, Nem 
szeretetből, vagy haszonból, vagy belső harmoniából indittatva 
cselekszik, hanem a törvényszerüség, a maximaszerüség pedanteriája 
az ő cselekvésének igazi formája. És ez annál inkább megfelel az 
ő cselekvésének, mivel a teoretikus sohasem cselekvő ember és így 
az életben nagy és erős motivációra szüksége nincsen. 

Most már lássuk, hogyan egyeztethető össze a teoretikus -em- 
bernek ez a képe Dávid Ferenc tetteivel és műveivel. 

Azt mondják, hogy Dávid teológiai reformot akart létrehozni 
és száraz dogmákat gyártott, amelyekben ha ellentmondást- talált, 
rögtön ujabbat csinált helyette. " 

Ennek azonban ellentmond Dávid élettörténete. Ugyanis a g0n- 
dolatokat, amelyeket terjesztett, kivétel nélkül mindig mástól kapta. 
Egy időben — mig tisztázva nem volt — azt hittük, hogy a Krisz- 


1 Ravasz L.; Igehirdetésünk elmélete 190 I. 

tus nem imádás tana tőle származik, amig Borbély István ki nem 
deritette, ! hogy ezt is mástól vette: a Sommer-Paruta- Palaeologus 
reformcsoporttól. Sohasem a saját észkonstrukciója vitte uj vizek 
felé, hanem mindig idegen belátásokra támaszkodott, amelyek ki- 
sebb-nagyobb mértékben ragadták meg a lelkét. De ezek közül 
döntő, egész életének karakterét megadó csak egyetlen-egy volt : 
Serveto Mihály könyveinek tanulmányozása. Lelki arculatának ed- 
digi rajzolói teoretikusnak látták s különös, hogy nem vették észre, 
hogy egyetlen teorémát sem csinált, hanem csak elfogadott. S ami- 
kor ezt tette egy roppantul izgató kérdés vitte előre utjában: az 


evangeliumot akarta a maga mivoltában megragadni. Ezt tartotta " 


élete értelmének, szeretete méltó tárgyának, lelkesedése igazi céljá- 
nak. Tehát előttünk áll egy állitólagos teoretikus, aki teológiai (teo- 
riai) reformot egyet sem hoz létre, de azért megrenditő hősiesség- 
gel meghal puszta lelkesedésből. De hogy miért lelkesedett, azzal 
a feljebb felsorolt arcképrajzolók adósak maradnak. Talán csak nem 
a mások gondolataiért halt meg? Talán csak nem a tárgyias, hideg 


észkonstrukciókért, amelyekből hiányzott az életnek, eszményeknek 


meleg lüktetése. Még ha talán a maga teorémáiért hal meg, azt 
mondhatnók, hogy benne volt a tudósok hiusága és gőgje, amely 
csak azért is ragaszkodik elveihez; de ki hallotta valaha is, hogy 
mások elveiért meghaljon valaki, ha az nem lett számára életet adó 
élmény, lebirhatatlan érték és eszmény, mennyen és földön diadal- 
maskodó szeretet. A teoretikus mivolt vádjával szemben a történeti 
igazság az, hogy Dávid Ferenc vallásának egész gondolatvilágát 
mások fundálták s erre építette ő a vallásos többletet. Éppen a re- 
ligiosum területén lett naggyá Dávid Ferenc, amint azt majd a val- 
lásos ember tipusának részletes vizsgálatánál látni fogjuk, de ame- 
lyet minden tudományos vizsgálat nélkül minden egyszerü hivő sziv 
számára mutat az a hősies lendület, amely magával ragad, a meg- 


élt eszmények határtalan szeretete, a megható odaadás, amellyel az 


evangeliumhoz ragaszkodik s végül a megváltó halál öntudata, amely 
tisztában volt azzal, hogy csak az élet föláldozásával bizonyítható, 

leitatta atléta átlát lntát 


s zétttéke út 


hogy az Isten és ember iránt érzett szeretet mindennél több, még 2 


az életnél is. Különös egy teoretikus, akiről azt állitják, hogy nagy 


! Borbély I,; A mai unitárius hitelvek kialakulásán 

. érzések vihara nem korbácsolta fel lelkét! és viszont a történelem 
azt mutatja, hogy életének nem is volt más értelme, csak az, hogy 
. nagyon forrón tudott szeretni. 3 
j Egy másik különös vonása ennek az állítólagos teoretikusnak , 
hogy módfelett konzervativ. Ravasz ugyanugy állitja be Dávidot, 
hogy egy példánya az örök kereső embereknek ,akik sohasem ta- 
Ilálják meg azt amit keresnek, mert nem a találás a fő náluk, ha- 
nem maga a keresés"." Ezzel a lázas kereséssel szemben, amely 
szintén a teoretikus ember vonása, Dávid egyetlen értékhez ragasz- 
kodó, nehézkesen mozgó, nagyon lassan előrehaladó egyéniség. 
Ha ő benne él a latin szellem világossága, akkor nem ötvenhat 
éves korában jut el oda, ahová Serveto huszonegy éves korában 
eljutott. Ha Dávid csak egy kicsit is ,elméletibb" fő, akkor 
nem teszi meg a keserves, lassan döcögő utat a. katolicizmustól a 
utherizmus és kálvinizmus  mellékállomásain az egyistenhivésig, 
vagyis a tiszta evangéliumi hitig. De ebben az egyszeri, tüstént 
való átalakulásban nagy mértékben akadályozta Dávidot lassu gon- 
dolkodása, másrészt a vallásos értékekhez való érzelmes ragaszko- 
dása. - Egyetlen értéket ismert csak, — de azt szíve egész forrósá- 
gával szerette: az evangéliumot. Ez az egyetlen érték adott értel- 
met életének és küzdelmeinek. Szive vágya már régen megérkezett 
a beteljesüléshez: ott csüngött az egész ember az ő Bibliáján. Csak 
az elméleti ember késlekedett, csak az ész mozgott lassan, amint 
azt félig szász eredete oly könnyen megmagyarázza. Csak irtóza- 
tos teoretikus küzdelmek árán tud szive és agya egymásra találni, 
akkor, amikor a világos és könnyed latin gondolkodásu, de mégis 
mélyen érző Serveto Mihály könyvei jutnak kezébe. Az ész és sziv 
harmoniája csak ekkor születik meg Dávidban: ez az ő ígazi meg- 
térése, önmagára találása. Amit szive oly nagyon szeretett, azt most 
az ész világa is alátámasztotta és megingathatatlan erősséggé építette, 
Mily különös, hogy egy állítólagos teoretikus ily kevéssé van 
megáldva a gyors értelem adományával, de annál inkább meg van 
áldva azzal, ami éppen a vallásos ember sajátja: az érzelmeken 
nyugvó Me evallváztnussál 8 


1 Ravasz L.: A gyülekezeti igehirdetés elmélete 191 I. 


2. Ravasz L.; i. m. 189 I. 
3 Höffding Harald oly nagyszerüen ismerte fel vallásfilozofiai főmun- 


kájában (Philosophie de la reiigion. Paris 1909), hogy ez a vonás a vallás- 
nak egyik fő jelensége; la conservation des valeurs. 

Mily különös, hogy az unitárizmus későbbi hitvallója a széki 
zsinaton (1555) a legélesebben szembehelyezkedik az egyistenhitető 
hirdető Stancaroval, mert az olasz tudós tanaiból csak az ész ma-. 
lomkerekeinek dohogását hallotta ki. Az olasz ellen kiadott röpira-. 
tában igy ir: , Isten és a természet ajándékaival felruházott sok. 
bölcs és tudós borzasztóan megbotlott immár azért, hogy értelmét 
magasabbra becsülte, hogysem a szentlelket vezetőjéül s oktatójául 
ismerje el elébe téve saját kárával ön eszét az isteni tekintélynek." 
Igy beszél egy állítólagos teoretikus. S ezt az álláspontot egész éle- . 
tén át megtartja. Hogy hogyan ostorozza később is a szofistákat, 
az észből bölcselkedőket, akik nem a szentirás után indulnak s nem. 
a szentlélek ihletésére hallgatnak, azt megláthatja akárki, aki nem. 
sajnálja a fáradságot, hogy Dávid Ferencnek akár csak egy eredeti. 
müvét is elolvassa. Ezért hamis a különben nagy történeti tudásu. 
Borbély állitása : , Minthogy pedig az antropologiai fölfogás" nem . 
mindenben tudta önmagát a Bibliából igazolni, amely könyv végtére . 
is objektiv teisztikus mü, hát magyarázóul vette az emberi észt"? 
Borbély a saját álláspontját látja bele Dávid merőben más lelkébe! . 
A teoretikusnak kikiáltott Dávid a legkonzervátivabb teoreti- 
kus, aki csak öregségében jut el ama vallás elméleti fundamentu- 
mainak felismeréséhez, amelynek prófétájául Istentől elhivatott, pedig 
hát e fundamentumok felismeréséhez sokkal, de sokkal hamarabb a. 
maga erejéből kellett volna eljutnia. S ez a lassuság okozta, hogy. 
csak fokról-fokra tudott előrejutni s éppen ez az elméleti konzetvási 
tivizmusa lett alapja annak, hogy teljesen félreismerték és folyton 
változó elméleti Proteusnak kiáltották ki. Milyen gunyos szeszélye. 
az emberi sorsnak! A konzervativ lassuságra a radikálizmus gyor- 
saságának bélyegét süti s még századok mulva is örömét találja. 
ebben a gonosz csinytevésben. . 
De lássuk már a tudós embernek egy másik vonását: a teo- 
retikus egyáltalán nem társadalmi érzésü, hanem individualista. Ezzel 
szemben Dávid folyton a tömegekre apelál, tömegeket térit, állan- 
dóan prédikál, hogy az embereket közelebb vigye az evangélium-. 
hoz. A tudós nem propagator, Dávid Ferenc pedig vérbeli hitter- 


! Idézi Jakab Elek; Dávid Ferenc emléke 25 I. 


" Amint láttuk, igy nevezi Borbély Dávid Ferenc állítólagos felfogását 
élete utolsó éveiben, 


" Borbély ; A magyar unitárius egyház hitelvei 71 I. 

. jesztő. A tudós nem tevékeny, Dávid pedig nem fogy ki az épités- 
ből. Mert korántsem a kritika és a vitatkozás volt az élete főeleme, 
mint ellenei felteszik, hiszen azokat ő maga nem szerette, lehetőleg 
kerülte s mind Palaeologushoz 1570. nov. 20-án irt leveléből kitet- 
Szik, keservesen panaszolja (éppen a diadalmas nagyváradi hitviták 
után), —- hogy ,ellenségeinek rosszakarata és gyülölsége vonta bele 
a civaákodásba", És egyedüli vigasztalása csak az, ,hogy az Isten 
gyönge edényei által munkálkodik — gyakran azok akaratja és elle- 
nére viszi végbe műüveit."!-Ime az eszközérzés Dávidban, amelynek 
. engedve állt vitára saját érzései ellenére, puszta kényszerüségből, 
A középkori teologus viták ezzel szemben az álcázott tudós-gőg 
müvei, amely mindenáron az egyéni igazság csakazértis győzelmét 
célozza. Hol van ettől a szellemtől Dávid Ferenc, amikor azt irja: 
, Isten hiveinek nem szokása perpatvarkodni, ügyüket nem szidal- 
makkal oltalmazzák, ami nem szükséges és viszont szidalmat szül; 
hanem megmutatják együgyüen az igazságot, s az ellenfél bizony- 
ságait erőtlenné teszik."? És ha már most cselekvéseinek motivu- 
mait nézzük, akkor éppen az ellenkezőjét találjuk annak, amit a teo- 
retikus ember elvszerü pedanteriája jelent. Cselekvéseit egyetlen érték- 
ideál mozgatja: az evangélium tisztaságának visszaállitása. Ezért 
ég, lobog, ezt mindenekfelett szereti. Erről viziói, fantazmái vannak 
s a megváltott ember boldog ujjongásával tör ki a megbizonyoso- 
dás pillanataiban: Cecidit Babylon! Ledőlt a nagy Babilon és mi 
szegény halandók az Antikrisztus sötétségéből Jézus Krisztusnak vi- 
lágosságára jutottunk. A teoretikusok efféle kitörések felett csak 
mosolyogni tudnak, őket a láthatatlan s ésszel megfoghatatlan világ 
erői nem hozzák érzelmi kilengésekbe. k 

Nem tudom érdemes-e tovább is ezzel a negativ eljárással 
bajlódni. Érdemes-e tovább bizonyitani, hogy Dávid Ferenc nem az 
Erasmusok, az önző, kicsinyes észemberek, a homo pro se-k világá- 
ból való volt, hanem egy egész más rendbe tartozott: a vallásos 
embertipus rendjébe. Ha az eddig feltártakból nem látná be valaki 
annak tarthatatlanságát, hogy Dávidot a teoretikus emberek sorába 
állítsuk, azon ugysem tudunk segiteni. Másrészt pedig Dávid Ferenc 
igazi képének megrajzolásánál a hamis képek vonásaira még ugyis 
vissza fogunk térni ! Lépjünk tehát egy lépéssel tovább és vizsgáljuk 
meg, ínilyen is az a vallásos embertipus. Dr. Iván László. 
— 1 [dézi Jakab Elek: Dávid Ferenc emléke 183 1. 

A csehszlovák nemzeti egyház multja mindössze csak tizenöt 
esztendős. Egyszerre született meg a cseh állammal, reákcióképen a 
római katholikus osztrák császári uralommal szemben. Fejlődésében 
érdekes pályát futott meg, s igen hamar nemzetközi szerepre jutott. 
Már 1925-ben részt vesz a gyakorlati kereszténység világkonferen- 
ciáján Stokholmban, belekapcsolódik a Nemzetközi Jóbarátság Egy- 
házak Világszövetség mozgalmába, s az 1927-ben Prágában és 
1934-ben Koppenhágában megtartott unitárius és szabadelvü ke- 
resztény világkonferenciákon is jelentős szerepet játszik, mint a Nem- 
zetközi Társulat egyik fiatal, de tekintélyre jutott tagja. Mozgalmuk- 
kal apró  mozaikdarabokon keresztül már megismerkedtünk, az 


alábbiakban megkisérelem, hogy dr. Hnik Frantisek : Duhovny Idéaly 


Ceskoslovenské Cirkve, Praha, 1934. 360. oldal, — cimü munkája 
ismertetése kapcsán e fiatal egyházat gondolkozásán és munkáján 
keresztül egy rövid egységes képben bemutassam. A munka szerzője 
dr. Hnik a cseh egyház theologiai fakultásának fiatal tanára és az 
egyház fejének a pátriárchának titkára, jelenleg az oxfordi Man- 
chester College ösztöndijas tagja, aki szives volt a nehányoldalas 
angolnyelvü összefoglaló ismertetés mellett munkája gondolatmene- 
téről és egyháza tevékenységéről részletesen is tájékoztatni, 
:k 

Visszapillantva a történelembe megfigyelhetjük, hogy cseh 
földön a vallásos élet kérdései mindig szoros kapcsolatban állottak 
a nép lelkének életével. A szláv szerzetesek által először elhintett 
keleti kereszténység magvainak csiráit a hatalom elnyomja és a cseh 
nép a nyugati római kereszténységet veszi fel. A szláv léleknek job- 
ban megfelel a több komtemplativ lehetőséget nyujtó keleti keresz- 
ténység, mely a nemzeti ideálokhoz is jobban simulékonyabban tud 
alkalmazkodni a római kereszténység mindenkori internácionálizmusá- 
val szemben, de viszont a cseh népnek épen a római kereszténység 
felvétele biztositotta kulturális előnyét és fejlettségét a keleti keresz- 


Szet nee 


kltzán lettem kam 

ténységhez tartozó többi szláv népekkel szemben. A husszita vallás- 
harcok idején lelke önálló utját kereső cseh paraszt harcol a ger- 
mán földesur és városi polgárság elnyomó törekvései ellen. Az el- 
lenreformáció harcait a cseh történetírók egyrésze a cseh lélek sza- 
badságharcaként elemzi, nemzeti förekvéseit elnyomó német-osztrák 
katholikus uralom ellen. A cseh nemzeli törekvések már a XIX. 
század végén jelentkeznek, s az osztrák uralom elleni harc sok te- 
kintetben egyet jelentett annak filozófiai alapját képező római keresz- 
tény elgondolás ellen is. Ebben a szellemben tart beszédet az 1910. 
évi berlini unitárius világkonferencián, Massaryk Tamás, akkor a 
. prágai egyetem filozófia professzora, a cseh köztársaság megalaku- 
lása óta annak elnöke, s a cseh nemzeti egyház világnézeti elgon- 
dolásának egyik legelső filozófiai megalapozója. A világháboru után 
az osztrák-magyar monárchia összeomlása idején alakul meg a 
cseh köztársaság s vele majdnem egyidőben a csehszlovák nemzeti 
egyház is. 

A cseh modernista római katholikus papság, még a világhá- 
borut megelőzően reformokat sürget X. pius pápánál, természetesen 
eredménytelenül. A vezetés most is ugyanezek kezében van s a 
Rómától elszakadt katholikus lelkészek, mintegy félmillió hivet ma- 
gukkal vive, 1920-ban önálló és független egyházat alkotnak. A fia- 
tal egyház a nemzeti eszme diadalrajutásának idején alakul meg, s 
első esztendeiben keserves szenvedéseken megy keresztül, amikor a 
nemzeti gondolat tulzói e vallásos megmozdulíst a pánszlávizmus 
gondolatával igyekeznek kapcsolatba hozni, s ezért az apostoli foly- 
. tonosság biztosítása érdekében az első püspök felszentelése ügyé- 
ben a belgrádi görög-keleti pátriárchával keresnek kapcsolatot. Az 
első esztendők tulzásait a mozgalom hamarosan és sikeresen leküz- 
dötte, s bár hangsulyozott nemzeti alapon maradt, a politikai pán- 
szlávizmus eszméjével minden kapcsolatot megszakított, s eszmei 
megalapozottságát a keleti kereszténység helyett, a nyugati keresz- 
ténység szabadelvü theologiai elgondolásaiban és tanitásaiban ta- 
lálta meg. 

Az egyház első szellemi vezére dr. Farsky Károly, aki 1920—27 
között egyháza pátriárchájaként erős kézzel és széleskörü szellem- 
mel irányitotta mozgalma sorsát, hamarosan megmutatta az irányt, 
mely a názárethi Jézus nyomdokában a modern élet vergődő -em- 
bere számára is feltárja azt az utat, mely az ujszövetség fénye uj 

szövétnekek által meggyujtott világossága mellett, megnyugvást és 
békességet ad az emberi léleknek. 

A gyülekezetek száma gyors fejlődésnek indul. Ezzel termé 
szetszerüleg együtt jár a hivek számának növekedése, mely ugyan . 
a várakozásnak messze alatta maradva, a római katholikus cseh 
nép csak kis részét tudta táborába vonni. A gyülekezetek száma 
ma 280, a hiveké a gyermekeket is beleszámitva egymillió körül 
jár. Ma a cseh állam lakóságának kb. 6 —7 "/.-a tartozik táburukba. 
A közel háromszáz szolgáló lelkész egyrésze a római katholikus s 
egyházból tért át, kisebbrészt már maga a fiatal mozgalom képezte 
ki felállított teológiai iskolájában, melyet legujabban a cseh állam, 
az egyetemi Husz János theologiai fakultásba kiván beleolvasztani, — 1 
hogy ott a protestáns lelkészképzést egységes vezetés alá helyezze. 
Ennek előmozditása érdekében a fakultásra a cseh egyház részéről 
egyelőre négy tanárt neveztek ki A gyakorlati tárgyak egyrészét a. 
hallgatók most is az egyházi szemináriumban hallgatják, mely egy- 
ben otthonul is szolgál a kb. 60 hallgató részére. A fiatal végzett 
elkészekkel német, francia és ujabban angol és amerikai SZALA 
elvü és unitárius theologiai fakultásokon is találkozunk, akiknek 
számára a nezetközi konferenciákon résztvett s ezen intézetek ve- 
zetőivel barátságot kötött vezetőik szereztek ösztöndijat. Az utolsó : 
időben az angol és amerikai unitárius theologiai intézetek vezetői 
Weatherall oxfordi és Snow chicagói dékánok is meglátogatták az 
egyházat s ez utóbbi fakultása megbizásából az elmult nyáron az. 
egyház 1928-ban megválasztott uj pátriárcháját, dr. Proháczka Í 
Gustávot a meadvíllei theologiai íntézet honoris causa teszel 
doktori cimével is megtisztelte. 

Az alábbiakban röviden áttekintjük a fiatal egyház dogmátitsáti 1 
szertartási és szervezeti felépitettségét, hogy ezeken keresztül elgon- 
dolásukkal és munkájukkal megismerkedhessünk. 3 

Dogmájában egyszerü. Az alap a lelkiismeret szabadsága, A 
ma élő modern gyötrödő einber számárá interpretálja a kerésztétyzű 
ség egyetémes gondolatait, központi eszméit, a szokásos orthodox . 
dogmai megkötöttség nélkül. [Igy hittant tanítása nem szabályszerüen 
felépitett dogmatikai rendszer, hanem vezető gondolatok összefog-. 
lalása, melyek theocentrikusak, Jézus az igazi út, mely Isten felé 
elvezet, de nem megváltói életmunkáján, hanem saját lelkünk  meg-. 
javulási vágyán keresztül, A vallásos élet tengelye a jézusi szelet 

ben megfogalmazott személyes Istenfogalom. A szabad akarattal 
rendelkező embernek módjában áll a jézusi élet követésével válasz- 
tani a jó és a rossz között s az isteni lélek által minden ember 
részére ajándékképen adott erő: szentlélek segiségével minanyájan 
közremunkálkodhatunk Istenországa megvalósításában. 

Szertartásaiban, illetve azok külsőségeiben egészen keveset 
örzött meg a katholikus miszticizmusból, s annak központi tengelyévé 
az unitárius vagy ha ugy tetszik szabadelvü keresztény misztikus 
elgondolást helyezte, s liturgikus cselekményének középpontja a lel- 
kész álta! minden istentisztelet alkalmával elfogyasztott: Jézus em- 
lékét és szellemi erejét idéző uri szent vacsora. Igy a szertartás a 
a liturgikus bevezetésen keresztül vezet el az egyházi beszédig. A 
liturgikus rész gazdag gyorsütemü énekekben, s a modern nyugati 
és északi protestáns revideált liturgiák felhasználásával szines vál- 
takozó szertartást állított össze, mely az emlitett emlékezés-szer- 
tartás. mellett rövid imádságok elmondásából, valamint a lelkész és 
a gyülekezet által váltakozva mondott, vagy énekelt bibliai részek, 
vagy választott elmélkedésre alkalmas gondolatokból áll. A prédi- 
káció célja Istenországának hirdetése. Az urvacsorát a hivek részére 
évente háromszor : karácsony, husvét és pünköst osszák ki. A többi 
szertartásokat : keresztelés, esketés és temetés, szintén gyakorolják 
a modern keresztény elgondolás értelmezésében, mely lényegileg 
azonos a mi unitárius szertartás elméletünkkel. Egyedül a konfir- 
máció szertartása módosult, s ennek következtében mély értelmezé- 
séből is veszt valamit. Az egész gyülekezet aktivan részt vesz az 
Istentiszteletben, az éneklésben és a közösen mondott imádságokban, 
s ennek célja az erkölcsi megjavulás vágyának felébresztése és elő- 
segítése, 

Alkotmányában és szervezetében demokratikus. Az egyház 
hatalma a gyülekezeteken található s igy elgondolásában a közös 
protestáns egyházalkotmányi elgondolásokon nyugszik. A gyülekezet 
válaszja meg a lelkészt élethossziglani időtartalomra, aki a gyüle- 
kezet vezetését a tanács és a gyülekezeti gyülés segitségével végzi. 
A lelkészi vezetés mellett a világi elnököket: gondnok, is mindenütt 
megtaláljuk. A gyülekezetek élükön egy-egy püspökkel négy egy- 
" házkerületet alkotnak, s a négy kerület. együtt az egyházat, melynek 
feje a négy püspök közül választott primus inter pares, pátriárcha 
cimmel, prágai székhellyel. A kormányzásban az egyházi elem mel- 

ett a világi is megfelelő arányban résztvesz. Az egyházi igazság- 
szolgáltatást a gyülekezeti és kerületi egyházi választott biróságok 
végzik. A szertartások alkalmával a lelkészek palástot viselnek, 
mely külső formájában a csukott régi genfi palásthoz hasonlit, s 
melyre középen a Husz-kehely, az egyház szimbóluma van ráhimezve. 
A lelkész ruházatát a lelkészi föveg egésziti ki. j 
A dogmatikus, szertartási és szervezeti kérdések ismertetése 
mellett még röviden áttekintjük azokat az általános kérdéseket, 
melyek ma minden egyházat egyformán érdekelnek. I 
A cseh állam : iparállam, lakósága iparral és kereskedelemmel 
foglalkozik, s igy az uj egyház hivei legnagyobbrészben ebből az 
osztályból, a hivatalnokok közül s csak igen kis részben kerültek 
ki az agrárosztály tagjai közül. Igy természetszerü volt az, hogy 
az uj egyház elsősorban is a szociális kérdések megoldása felé for- 
ditotta figyelmét, s igyekszik azokat a gyakorlati keresztény életben, 
jézusi elgondolásban megvalósitani. Ez inditotta arra, hogy csatla- 
kozva a gyakorlati kereszténység stockholmi világmozgalmához, az 
élet és a munka kérdéseiben a többi keresztény egyházakkal együtt- 
munkálkodva keresse a megoldás utját. Ebben a szellemben dolgoz- 
nak most is, s dr. Hnik a keresztény szociologia szabadelvü és 
modern gondolatait igyekszik theologiai előadásaiban a fiatal lel- 
késznemzedékben öntudatositani. A munkás és munkaadó között 
fennáló, s a kapitalizmus természetéből folyó külömbséget az egy- 
ház nem tartja helyesnek s ezzel szembefordulva a kálvini orthodxia. 
helyett, az unitárizmus modernizmus szellemében nevelik az ifjusá- 
got az öntudatos szociális szolgálat szellemében. Erős várat épit 
annak lelkében a másik oldal: a kommunista atheizmus ellen, hogy. 
azután a sziv igazi fegyvereivel felvértezve, harcolhassa meg nagy 
küzdelmeit. Az egyházi ifjusági szervezetekre nagy sulyt fektet, hi- 
szen a felnött idősebb generáció áttérését sok tekintetben politikai 
motivumok is elősegitették, de a második generációban: a fiatalok-. 
ban az egyház önálló s az időn tul is fennáló tanitásait kell öntu- 
datositaniok. Önfegyelmezés és szociális szolgálat azok a gondola- 
. tok, melyek minden ember lelkében egyformán otthont kell találja- 
nak. A fiatal ember meg kell ismerje a családi élet szentségét, mely 
mindenkor, de most is, az egyház és az állam életének egyformán, 
erős és egyetlen biztos alappillére. A házasság szentsége és tiszta-. 
sága azok közé a kérdések közé tartozik, melyekkel kapcsolatban. 

a modern iparállam fiatal egyháza az élet elmechanizálódásának 
idején önálló és erős keresztény állásfoglalását leszögezi "és gyakor- 
latilag is igyekszik keresztülvinni, 

A Csehszlovák egyház nemzeti államban: nemzeti egyház. 
Születésének percei egybeesnek az állam létrejöttének óráival, mun- 
kájában teljes erejével támogatja az állam törekvéseit. Az öntudatos 
nacionalizmus megtisztuló fogalina majdnem ugyanazon a sikon fek- 
szik, ahol a vallásos élet alapkérdései nyugosznak. Igy világszemlé- 


" letét e két gondolat együttmunkálkodása teszi teljessé. Az egyház 


feladata az, hogy a cseh nép számára hirdesse az evangélium ortho- 
dox sallangoktól megtisztított szellemét. Ezt a munkát az állam által 
biztosított keretek és határok között végzi, Az állam alátámasztja 
az egyház törekvéseit s igy minden öntudatos és egyházához ra- 
gaszkodó cseh polgárnak kötelessége az állam jelenlegi kereteinek, 
ápolása, fenntartása és ha kell megvédése is. Bár a nemzetközi béke 
elősegitése érdekében együttmüködik az egyházak világszövetségé- 
vel, mely a béke életmunkáját igyekszik az egyházi éiet keresztény 
szelleme öntudatosításán keresztül elősegíteni, s igy harcol az örök- 
béke szellemét veszélyeztető örök háboru ellen, — de mint nemzeti 
állam nemzeti egyháza, a defenziv, védekező-háboru jogosultságát 
és szükségét elismeri, hogyha ez ugyanakkor a vallásos és erkölcsi 
élet jelen állapotának biztositását és fenntartását is jelenti. 


Szabadelvü állásfoglalása késztette a fiatal cseh egyházat arra, 
hogy már 1927-ben keresse a kapcsolatot az unitárius és "szabad- 


. elvü keresztény egyházakat és mozgalmakat egybekapcsoló világszö- 


vetséggel. A prágai és a koppenhágai konferencián részt vesz ki- 
küldöttei által, s egyik professzora az első nemzetközi theologiai 
szemináriumban előadást is tartott. Az elmult nyáron az egyház fe- 
jét a koppenhágai konferencia a hattagu tanács tagjai közé is be- 
választotta. A Nemzetközi Társulat tagjai közül elsősorban az angol 
és amerikai unitárizmussal lépett kapcsolatba, mely fiatal lelkészei 
részére hamarosan több ösztöndijat is létesített. A szabadelvü né- 
met kereszténység szelleme különösen liturgiája kialakításában volt 
segitségére. Egyházunk vezetőivel nemzetközi gyüléseken, fiatal lel- 
készekkel külföldi főiskolákon találkozott tagjaik barátságos érdelő- 
dést mutattak a íegrégibb szabadelvü keresztény mozgalom, a ma- 
gyar unitárius egyház theologiai elgondolásai és egyházi élete irányában. 

Ha különféle nyelveken is szólunk, és: sok a külömbség kö- 
zöttünk, Istenországa eljövendő építésének mindnyájan szolgái és 


. munkásai vagyunk. 


Oxford, 1934. Ferencz" József. 

Szózat 
a cluji unitárius kollégium 
volt tanulóihoz ! 


Ezelőtt három évvel nyilt levélben hivtam föl dr. Gál Kele- 
ment, ki kolozsvári kollégiumunknak 40 évig tanára, 30 évig igaz- 
gatója volt, hogy a Kollégium történetét irja meg. Dr. Gál Kelemen 
a felhivásnak eleget tett. Készen van az 55 ivre terjedő két köte- 
tes mű kézirata. Ám de ehhez senki sem férhet hozzá, éppen mint 
az Uzoni-Kozma hatalmas könyvéhez. 

Kit nem érdekelne, söt kit nem izgat, az a gondolat, hogy 
milyen képet ad az én, a mi, a régiek iskolájáról az irodalomnak, 
s tehát a nagy magyar olvasóközönségnek az a könyv, amely min- 
dent egybefoglalt a kezdettől, vagyis János Zsigmond fejedelemtől 
Brassai Sámuelig. 

Megjelennek benne: apák, ösapák, püspökök, tanárok, jólte- 
vök, kik az intézet viszontagságos életét vezették, fenntartották. 

Az óvári, főtéri, magyarutcai kollégiumok lelke szólal meg. 
benne. Találkozunk a mindenkori ifjuság főnökével, a seniorral, aki 
parancsolója, rendtartója és alamizsna osztója volt az együttélő diák- 
seregnek. Három nemzet: a magyar, székely és szász, helybeli s a 
távoli bércek fiai itt barátkoztak s itt tanultak meg türni, tanulni 
nélkülözni és gazdálkodni. Egész Erdély figyelme rajtok volt, mert 
ök gyalog vagy szekéren, Háromszék határáig is eljártak búzát, ke- 
nyeret, kalácsot, túrót és szalonnát gyüjteni, midőn a katonai kar- 
hatalom kiverte öket házukból és összes vagyonukból. Vigasztalni 
is eljártak a városi meg a vidéki halottak  koporsójához énekkel, 
orációval, ritmussal, akár három nyelven is, amit kedvesen fogadott 
a gyászoló család, a püspök, főpap s a tanár prédikációja mellett. 

Egész Erdély változatos élete tükröződik vissza a kollégium 
történetében. 


Jól esik a mai léleknek, ha olykor megfürödhet a régi dicső- 


sze 

Szózat a claji unitárius koilégium összes volt tanulóihoz! 


ség éjji homályában. Megnyugtat és uj munkára serkent, ha a mai 
sivár jelennél még keményebb megpróbáltatásban szemléljük ősein- 
ket. Boldoggá tesz, ha azt olvassuk, kogy itt a fajok egybeolvad- 
tak s gyülölet helyett szeretet és barátság táplálta a sziveket. 5 

Meg fognak jelenni a ma életben levők előtt a régi kedves 
tanárok, kikről annyi érdekes diákmegjegyzés hangzik el minden 
találkozó ünnepen. Ujra fogjuk élni saját legendás multunkat s min- 
den kedves óráért hálás köszönetet mondunk annak, aki jelenné 
tette számunkra multunkat. Erre a szerepre vállalkozott. dr. Gál 
Kelemen s ő a maga feladatát nagy fáradsággal, idegszaggató szor- 
galommal teljesitette. 

Mi következik most? Az kedves véndiákok, régi tanulók és 
osztálytársak, hogy mi vegyük át a munka ránk eső részét: a ki- 
adás költségét. Ez csekélység az övéhez mérten, mert a két kötet 
könyvért csak 300 leut kell adni. A könyv husvétra piacra fog 
kerülni. Rajta, siessen hozzájárulni mindenki! Minden papi könyv- 
tár, minden magánkönyvtár gondoskodjék a maga példányáról. 

Bizom, hogy együttesen, egyesült akarattal valóta váltjuk azt, 
ami most ránk vár és tölünk függ. Siessen a találkozóra minden 
volt diák. Remélem, hogy a könyv hátsó lapjait mi előfizetök fog- 
juk megtölteni. Ez lesz az utolsó névsorolvasás! 

Cluj, 1935. január 20. 

Dr. Boros György, 
püspök, 


Antenna -- monológ. 


Itt lakom fent, a házak tetején. 

S ha szél jó, lengek puhán, csendesen 
Rajtam megy át a dal s a fájdalom, 
Belőlem nem jó vissza semmi sem. 


Vagyok : titok. A lelkem néma, zárt. 

Sokat tudok, de ajkam nem beszél. 

A lelkek dübörgését hallgatom 

S csak drótom leng, ha néha fú a szél, . . . 


(Ci) Deák Berta. 


Kisgyörgy Sándor. 


1845—1935. 


Ha valaki az unitárius lelkipásztor eszményi képét akarná le- 
irni, alig találhatna jobb mintát, mint a Kisgyörgy Sándor 57 évi 
papi müködése. Ha viszont az unitárius lelkész családi életének a 
mintáját akarná megfesteni, arra is alig találna szebb példát, mint 
a Kisgyörgy Sándor 60 évre terjedő családi élete. Nem a tudomá- 
nyok mélységes útvesztőjében ujabb igazságokat kereső tudós, ha- 
nem a gyakorlati élet mezején biztosan járó apostol volt. Nem a 
nagy világ előtt való szereplés és feltünni vágyás embere, hanem a 
zajtalan és állandó munka barázdáit hasogatta. A szeretet és jóság 
irányitotta minden lépését. Két oltára volt: egyházközsége és csa- 
ládja. A kettő között az egyensulyt mindig meg tudta tartani, egyiket 
a másikért fel nem áldozta. Minden munkáját a hüség és a pon- 
tosság jellemzi. Kötelességeit mindig jókedvvel végezte, s kedves 
humora még a legnehezebb napokban sem hagyta el, 

Példányszerü életén valóban az Isten áldása volt, Boldog há- 
zasságban töltött 60 évet. A gyermekek és unokák seregében gyö- 
nyörködhetett. Hivei szeretettel és megbecsüléssel vették körül. Az 
Odorhelyi egyházkör hosszu időn keresztül az esperesi tisztséggel 
tüntette ki, majd az egyházi főhatóság tb. esperesi címmel ruházta 
fel. 57 évig teljesitett lelkészi szolgálatot s öt évig élvezte a jól 
megérdemelt nyugalmat. Élete 90-ik évében halt meg. Olyan isteni 
adományok ezek, amelyek csak kivételes egyéneknek jutnak osztály- 
részébe, Kisgyörgy Sándor az volt. Béke poraira s áldás emlékére, 

Szentmártoni Kálmán. , János Zsigmond Erdélyi Fejedelem 
Élet- és Jellemrajza." Cristur 1934. Globus könyvnyomda Odorheju 
OSS Zs Öld: 

Az , Unitárius Irodalmi Társaság Dr. Ferenczy Géza elnök 
kezdeményezésére és az általa felajánlott 12000 leu pályadijra hir- 
detett pályázat eredményeképen jelent meg ez a vaskos kötet, amely 
— bár első kidolgozásában nem nyerte el az egész pályadijat — 
az eredmény kihirdetése után a birálat figyelembevétele és az annak 
alapján eszközölt simitások és kiegészítések állal tartalmában és 
formájában nemcsak megközelítette, hanem el is érte azt a célt, 
amelyet vártunk tőle. Azokból a fellegekből, amelyek Forgách Fe- 
renc elfogultsága s az utánna kritika nélkül dolgozó törétnetirók 
munkája folytán beárnyékolták az erdélyi történelemnek ezt a ki- 
magasló alakját, most a maga szépségében, történelmi nagy hiva- 
tása betöltésében jelenik meg előttünk a János Zsigmond képe. 
Szentmártoninak sikerült megszerezni a bécsi volt császári és királyi 
házi- udvari- és állami levéltárnak János Zsigmondra és korára 
vonatkozó kiadatlan, gazdag anyagát, s ennek felhasználásával 
egészen új világitásba helyezte a János Zs. lelki arculatát. Politikai, 
harci, közmüvelődési és . vallási szereplésében egyaránt a maga ki- 
vállóságában áll elöttünk ez a királyi sarjadék, akit a sors méltat- 
lan üldözései nem csüggesztettek el, hanem még megedzettek feje- - 
delmi küldetése betöltésére. Külünösen ama kor vallásügyi viszonyai- 
nak a megrajzolásában állitotta az iró János Zsigmondot oda, ahol 
van az Ő igazán megérdemelt helye. Hogy azonban az elfogultság- 
nak még a látszatát is elkerüljük ide iktatjuk Nyirő Józsefnek erre 
vonatkozó méltányoló megjegyzéseit. , Hogy mittett ez a korán, alig 
31 éves korában elhunyt uralkodó, annak teljes és kimeritő képét 
nyujtja Szentmártoni, aki azt a tohuvabohuszerü időszakot bámula- 
tos tisztasággal, elevenséggel és hüséggel állítja elénk mindössze 

Irodalom. 
nyolc fejezetben, de semmi ki nem marad, hanem minden lélekzet- 
állitóan él és hat, halad a végkifejlés ielé tökéletes egységben, 
szerencsében és világosságban a pillanatról pillanatra változó és 
torlodó, egy egész nép élet-halál kérdését jelentő sulyos események 
láncolatán keresztül annak a beigazolására, hogy a János Zsigmond 
személyén és egyéniségén keresztül mentette meg ez a század a 
magyar nemzeti eszmét s a világon ő az első, ki biztosítja a vallás 
szabadságát s ezzel maga-magát és Erdélyt világtörténelmi jelentő- 
ségre emelte." (Keleti Ujság XVIII.-évf. 22 sz. 6 old.) Ennél szebb 
szavakkal nem fejezhetnök ki Szentmártoni müvének értékét és je- 
lentőségét. Dr. Ferenczy Géza főgondnok a  pályatétel kitüzésével 
és jutalmazásával, Szentmártoni Kálmán a mű buzgó és tárgya iránt 
meleg szeretetet tanusító megirásával elévülhetetlen szolgálatot tettek 
az unitárius egyháznak és az egész erdélyi történelem-irásnak. A 
mü ára 120 leu. Kapható a szerzőnél (Cristur) és az Unitárius 
iratterjesztönél. (Cluj, Liceul Unitarian.) 

Erdő János. , A népfőiskola jelentősége népünk életében," 
. 89-rét 8 oid. 

Ujabb időben mind nagyobb figyelem fordul a falu és a nép 
kulturájának emelése felé. Ennek a célnak a szolgálatát kivánja biz- 
tositani a népfőiskola, amely Dániában, Svédországban, - Angliában, 
Németországon, Csehországban, Magyarországon és Ausztriában 
egy vagy más formában régebb idő óta létezik. Nálunk is ujabban 


minél többen kezdik belátni, hogy az elemi iskolai nevelés nem elég 


az általános műveltséghez, hogy az elemi iskolákon kivül is társa- 
dalmi uton potólni kell az iskolai nevelés hiányait. Ezt a célt szol- 
gálná a népfőiskola, melynek hivatása : kapcsolatot teremténi a nép 
és tudomány, a tömeg és a hivatásos tudósok között. 


Ezeket a gondolatokat fejti ki és alkotja meg a fiatal szerző 


a kezünk alatt levő füzetben, melyben a mai oktatási rendszerünk 
hiányosságai mellett a szervezendő népfőiskolák különböző formáira 
azok lehetőségeire és tananyagára mutat rá kellő körültekintéssel. 
Soraiból a nép szeretete s az ifju lelkesedése sugárzik. Akik népünk 
boldogulását szivükön viselik, azoknak ajánljuk e kis füzet olvasá- 
sát és gondolatainak megvalósitását. 


ma akütékélák száz anál álta alttápaz o ügtetntée 

KÜLÖNFÉLÉK. 


A , Keresztény Magvető". Folyóiratunk jelen füzete a 
66-ik kötetet nyitja meg. Eza 66 kötet 74 év szellemi termékeit fog- 
lalja magában. Az első kötet 1861-ben jelent volt meg. Azóta sok 
szép napot, de zavaros és viharos időket is éltát, azonban kitüzött 
céljától: a szabadirányu kereszténység szolgálatától, soha nem tért 
el. Ezen a régi uton kiván haladni a jövőben is. Éppen ezért tért 
szentel minden olyan irányu dolgozatnak, ami az egyetemes ke- 
reszténység haladását, különösen az unitárizmus fejlődését és épité- 
sét szolgálja. Ebből következik, hogy mindazoknak, akik a tiszta 
evangéliumi szellem ápolását s a gyakorlati életben való terjedését 
szivükön hordozzák, nemcsak olvasniok, sanem érte bizonyos áldo- 
zatot hozni is kötelességük. Testvéri szeretettel kérjük azért olva- 
sóinkat, hogy idő és fáradság kimélése szempontjából is hátralékai- 
kat rendezni, s az uj év alkalmából előfizetéseiket megujitani 
sziveskedjenek, hogy a jelen válságos idök megpróbáltatásain folyó- 
iratunkat átvezethessük. Előfizetési ára Romániában 200 lej, mely 
összeg Hadházy Sándor cimére (Cluj, Liceul Unitarian) küldendő. 
Magyarországon 8 Pengő, ami az Országos Központi Hitelszövet- 
kezetnél (Budapest V. Nádor u. 22 sz.) fizetendő be. Szerk. 

Kossuth és az unitárizmus. Unitárius körökben ismeretes 
. az a tény, hogy Kossuth Lajos 1884 március 18-án egy terjedelmes 
levelet irt Turinból Kovács Jánosnak, a kolozsvári unitárius főgim- 
názium akkori igazgatójának, aki amerikai útja alkalmából a turini 
remete előtt sok régi emléket ujitott fel, s a többek között édes 
anyjának ott talált arcképét is felajánlotta. A történelmi jelentőségü 
. levélnek az unitárius vallásra vonatkozó részletét aktuálításánál fogva 

fölujitjuk olvasóink emlékezetében. A többek között ezeket írja : , Nem 
habozom bevallani, hogy az unitárius hitvallásnak volnék hajlandó 
legterjedtebb s legtovább tartó jövendőt igérni és pedig azért, mert 
a fősulyt nem transcendentális speculatiókra, melyeknek eredete az 
indus  védákra vezethető vissza,  (Trimourti) nem  mysticus 

dogmákra, melyeknek egy némelyikérőlirva van: ,credo guia absur- 
dum" hanem Krisztus erkölcstanára, az emberszeretetre fekteti, mely 
a társas lénnyé alkotott emberiség tökéletesedésének törvénye, mely- 
nek uralma nélkül soha sem lesz megadva az emberiségnek az a 
nagy áldás, melyet Krisztus e szavakkal kivánt követőinek: , béke 
legyen veletek". Az egész terjedelmes levélnek az eredeti után ké- 
szült fény- lenyomatát Kovács Kálmán tanár a cluji kollégium könyv- 
tárának ajándékozta. Itt emlitjük meg, hogy Kovács Kálmán , Kossuth 
és az unitárizmus" címen a budapesti D. F. egyletben e levél alap- 
ján érdekes és nagyhatásu előadást tartott. 

A budapesti unitárius ifjuság január hó 3—6 között tar- 
totta meg téli konferenciáját. A konferencia tárgyköre a modern 
ember lelki problémáira és az ezzel kapcsolatos kérdésekre. terjedt 
ki. Az előadásokat követő vitákból és megbeszélésekből, amelyben 
a hallgatóság elég tevékeny részt vett, azt a meggyőződést lehetett 
levonni, hogy a budapesti unitárius ifjuság vallásos gondolkozásu, 
söt nagyon szeret a vallási miszticizmusba merülni. Az ifjuság előtt 
most már a legelső teendő az, hogy a szemlélődő és a tétlenségig 
menő vallásos miszticizmustól jusson el a cselekvésig és a hivatásos 
munkáig. Magyarországon csak a cselekvő és munkálkodó unitáriz- 
. musé a jövő. Ez pedig az ifjuságtól függ, mely remélhetőleg fel- 
ébred, munkához lát és beváltja a hozzáfüzött reményeket. 

(E. J.) 

A szabadelvü kereszténység és vallásszabadság nem- 

zetközi társulata az elmult nyáron Koppenhágában megtartott 


konferenciájával kapcsolatosan megrendezte az első szabadelvü két- 


hetes theologiai szemináriumot. A nemzetközi hallgatóság 28 rész- 
vevőből állott, akik három erdélyi unitárius lelkész és két akadé- 
mita lelkészjelölt mellett 6 ország : Amerika, Anglia, Svájc, Dánia, 
Hollandia és Csehország  szabadelvü fiatal lelkészeiből és theo- 


logiai hallgatóiból tevődtek össze. Az előadó tanárok Prof. . 


Mosbech és Prof. Bentzen a dániai, Prof. Fagginger-Auer Harvard, 
Amerika, Prof. Spisar Prága és Prof. Lindeboom Groningen,  Hol- 
landia voltak, Kisebb előadásokat tartottak Prof. Skinner Amerika, 
Prof, van Holk és dr. Bleeker, Hollandia. — A megtartott nemzetközi 
theologiai szeminárium, ha nem is váltotta be teljesen a hozzá fü- 
zött reménységeket, eredményes és értékes volt abból a szempont- 


. ból, hogy a fiatalabb nemzedék tagjai az együtt eltöltött idő alatt 

egymással megismerkedve, barátságot kötöttek, melynek értékét és 
eredményeit a jövendő fogja megmutatni, — A nemzetközi Társulat 
értesítése alapján jelezzük, hogy az idei nyáron a második szeminá- 
riumot Bernben, Svájc szép, de nagyon drága fővárosában szándé- 
kozik megrendezni. A kéthetes szeminárium időpontja 1935. aug. 
19—31. A szeminárium az egyház mai modern feladatainak meg- 
vizsgálásávai kiván foglalkozni. Az előadásokat a következő felkért 
előadók fogják megtartani: Prof. Werner, Bern: A szabadelvü 
protestántizmus főbb egyházi alakulatainak theologiai alapvetése. 
Prof. Skinner, Amerika: A házasság kérdése és a nemek egymás- 
hoz való viszonya. Prof. van Holk, Leyden: Az egyház és az állam 
problémája. Prof. Schjelderup, Bergen, Norvégia: A lelkészi szol- 
gálat föbb kérdései a modern lélektan megvilágitásában. A Brahmo 
Somaj egy képviselője az indiai vallásos életet fogja ismertetni, s 
rövidebb előadások egészitik ki a programmot. —  Szeretnők, ha 
ezen a szemináriumon is részt vennének erdélyi unitárius egyházunk 
képviselői. Megjegyezzük, hogy az 1936. év nyarára tervezett har- 
madik nemzetközi theologiai szemináriumot a hollandiai titkárság 
Budapesten szándékozik megrendezni. EE 

A Leiden International Bureau, az ifjuság szabadelvü ke- 
resztény nemzetközi szervezete, mely az elmult nyáron alapos meg- 
reformálás után kezd tényleg nemzetközi arculatot mutatni, megje- 
lentette első Bulletinjét, melynek a koppenhágai konferenciáról szóló 
beszámoló cikkei német és angol nyelven jelentek meg. Sajnálattal 
látjuk, hogy a hollandiai titkárság jelentésének a tagokat összeállító feje- 
zete nagyon hibás, de reméljük, hogy a kezdet nehézségeinek leküzdése 
után életerős és megértő munka, fog a mozgalom talajából kisarjadni. 
Carter, londoni unitárius lelkész, megválasztott uj elnök vezetése 
alatt a nyáron Bernben tervezik következő  seregszemléjük meg- 
tartását. ; F. J. 

Prof. Fagginger-Auer az amerikai Harvard egyetem tudós 
történésztanára, a modernízmus szellemének egyik apostola, kará- 
csonyi szünidejét ujra Európában töltötte, s a berlini és marburgi, 
valamint a prágai cseh egyház theologiai fakultásain előadásokat 
tartott. — Clujt még 6 sem fedezte fel. 

A Chaning Hause School neve ismerősen csendül meg la- 
punk olvasói előtt. Az 1885-ben, Londonban Scharpe Matild által 
alapitott s elsősorban is angol unitárius lelkészek leányai nevelését 


etető 

elősegítő intézet most ünnepli fennállása ötvenesztendős jubileumát. 
Az intézet az elmult félszázad alatt nagy fejlődésen ment keresztül 
s ma egyike a legjelesebb angol leánynevelő intézeteknek, mely a. 
lányok nevelését egészen egyetemi tanulmányaik megkezdéséig el. 
végzi. Jelenleg Miss Haigh vezetése alatt folytatja müködését. Ebben 
az intézetben az alapitó egyik hozzátartozója Scharpe Emilia alapit- 
ványai kamatainak segitségével unitárius leányaink hosszu sora töl- 
tött el egy két tanulságos esztendőt, akiknek neveit emlékezet okából 
ide feljegyezzük : Fangh Erzsébet, Pákey Márta, Boross Irén, Kovács 
Irén,  Zsakó Lenke, Jáger Gizella, dr. Pünkösti Mária, Tompa 
Mártha, Boros Rózsika, mig a világháboru után: Sámy Magda, 
Bácsi Mária, dr. Diószeghy Erzsébet és Pálfi Rózsika. Az ösztön- 
dij kamatait jelenleg senki sem élvezi. Egy magyar unitárius kisleány, . 
Lengyel Menyhért budapesti unitárius hitrokonunk, jelenleg London- 
ban élő világszerte ísmert magyar drámairó leánya folytatja tanul- 
mányait az intézetben. Az ötvenesztendős évfordulóra mi is el- 
küldjük  szerencsekivánatainkat, azzal a reménységgel, hogy a 
jövőben az alapitványi helyen ujra magyar unitárius leányt is 
tudhatunk. sa 
Barth Károly bonni egyetemi tanárt, a dialektikai theologiai 
iskola vezérét, a németországi evangéliumhoz ragaszkodó protestán- 
sok mozgalmának szellemi vezérét a harmadik birodalom kultuszkor- 
mánya állásától felfüggesztette, mert az uj tisztviselői esküt, mely 
a birodalom vezetőjével szembeni feltételen lojalitást kiván meg 
állami alkalmazottaktól, nem volt hajlandó letenni. Távozásával a 
legismertebb német theologiai professzor hagyja el katedráját. Mély 
sajnálattal regisztráljuk ezt az eseményt, mely az áldatlan német 
protestáns belső harcnak egyik legujabb állomását jelenti. Félő, hogy 
a saarvidéki hatalmas német győzelem után a vallási türelmetlenség 
ujra teljes erővel tombolásba kezd. Mi, akik évszázadokon keresz- 
tül éreztük ennek munkát és fejlődést  megbénitó hatását,  együ 
érzünk a szenvedő német protestánsokkal. Barthot, akinek egy rö- 
vid tanulmányát, Jakab Apostolról, folyóiratunk egyik régebbi száma 
forditásban bemutatta, aki különben svájci származásu német lel- 
kész volt, a berni és a zürichi egyetem is meghivta rendes taná- 
rául. — Megjegyezzük, hogy nem ellenőrizhető forrásból ugy érte- 
sültünk, hogy Gogarten Frigyes, jénai theol, magántanár, a barthi 
theologiai irányzat lutheránus apostola belépett a német keresztények 

mozgalmának tagjai közzé. S ha igaz is a hir, nem lehet tudni, 
hogy meggyőződés vagy kényszer vezette lépése megtételére. F. J. 

A London BPomestic Mission Society január 13-án ünne- 
pelte meg fennállása százesztendős évfordulóját. A szolgálatot dr. 
Gow brightoni lelkész végezte, aki hosszu ideig állott a londoni 
unitárius missziói munka szolgálatában. Beszédében megállapitotta, 
hogy ez az unitárius alapitásu intézmény a legelső, mely angol föl- 
dön, a szociális reformmunka hazájában munkásságát az evangélium 
szellemében a szegények és elhagyottak között megkezdette. A 
későbbi alapitásu s világhirre szert tett intézmények, mint a Salva- 
tion Army, Church Army és Toynbee Hall, ugyanezzel a szelemmel 
indulnak el munkamezeikre és az egyes  felekezetektől független 
egyetemes keresztény szellemtől indíttatva munkálkodnak különösen 
a nagyvárosok anyagilag és kulturális szempontból szegény és el- 
hagyatott munkásnegyedeiben. — De ugyanakkor, amikor a multat 
megbecsüljük, amikor szeretettel adózunk azok emlékezete előtt, 
akik életmunkájukat szentelték ennek az eszmének elindítására és 
felvirágoztatására, akkor nem szabad megállanunk. Unitárizmusunk 
haladást és fejlődést is jelent. Uj problémák és uj feladatok előtt 
állunk a jelenben, s ezek megoldása körül a jelen unitárius nem- 
zedéknek kell az első kapavágást elvégeznie. — Őszhaju öreg 
ember dr. Gow lelkész, aki igazi lélekkel, öntudatos unitáriús szel- 
lemmel a missziói munka százesztendős évfordulóján is a megállás 
helyett a továbbhaladást, uj területek és gondolatok ápolását és mü- 
velését hirdette. JEA s 

Dr. Drummond Vilmos, az angol unitárius egyház tisztelet- 
beli missziói lelkésze, aki első volt angol testvéreink közül, s már 
1919-ben meglátogatott, az elmult január 20-án este a londoni rádió 
által közvetített Istentiszteletet tartott, melyben a szeretet lelkének 
hatalmáról beszélt. : 

Burján Gyula volt róm. kath. lelkész és vallástanár, miután 
áttért egyházunkba, a törvényben előirt különbözeti vizsgát letette 
és unitárius lelkészképesiítő bizonyítványt szerzett. A Főt. püspök . úr 
segédlelkésznek nevezte ki Merestibe. Áldás kisérje munkálkodását. 

Fikker János pláiesti lelkész a teol. akadémia vizsgáló bi- 
zottsága előtt középiskolai vallástanári vizsgát tett. Fiatal lelkész- 
társunknak sok sikert kivánunk további pályáján is. 


ESÉS 


Különfélék. 


— Lőfi Ödönné szül. Ferenczy Zsuzsánna. 


Olyan volt mint egy szép álom, amelyet látni és átélni olyan 
édes és boldogitó. De minél édesebb az álom, annál fájdalmasabb 


a rideg valóra ébredés. Mi nem is tudjuk elhinni, hogy annak a 
szép álomnak vége van. Mintha még mindig látnók szemének ra- 


gyogó sugarait, éreznők arcának derüt árasztó melegségét, hallanók 


hangjának lágy csengését. Mintha most is ott látnók a belini 
parochián, amelyet ugy megtöltött jelenlétével, hova fényt és meleg- 
séget árasztott szelid szavával, jóságos mosolyával és munkás ke 
zével, Nem, mi nem akarjuk elhinni, hogy végleg itt hagyott volna 
minket, ki annyira szeretett, s kit mi is igen szerettünk. A sir s a 
koporsó nem lehet örök választó fal közöttünk. Mi tovább látjuk 
a régi, szép álmot. Csak testileg mentél el, .de itt fogsz élnitovább 
is szavaidban, cselekedeteidben. A férji hüség, a gyermeki szeretet 
s a testvéri ragaszkodás legyőzi a halál hatalmát. Édes Zsuzsa, mi 
hiven őrizzük feledhetetlen, drága emlékedet ! fé 
Gyászhirek : Csehétfalvi Albert Iván nyug. müszaki főtaná- 

csos a judetul Alba államépitészeti hivatal volt fönöke, az unitárius 


egyház főtanácsának és a turdai kebli tanácsnak tagja, élete 82-ik, 
boldog házasságának 48-ik évében 1934. dec. 2-án lurdán elhunyt. 
A jeles imádkozó Albert Jánosnak volt a fia, megáldva kiváló 
szellemi javakkal, amelyeknek birtokában szép és eredményes földi 
pályát futott meg, hol a köztisztelet övezte a hiv munkást. — 
kenner Emilné szül. Bodnár Czucika élete 38-ik, boldog házassága 
18-ik évében január 17-én Clujon rövid szenvedés után elhunyt. A 
testben és lélekben szép nőt, áldottemlékü hitvestársat és önfelál- 
dozó édes anyát a város társadalmának mély részvéte kisérte sírjába. 
Emléke áldott a családban és a társadalomban. — " Bartók Endre 
adamosi lelkész január 22-én élete 48-ik, lelkipásztori müködése 


24-ik évében elhunyt. A halál hatalma derékben törte ketté az iz- . 
mos tölgyet, mely előtt még olyan szép hivatás állott, hogy árnyé- 


kában lelki nyugalmet találjanak a szenvedők és elfáradottak. Őszinte 
részvéttel osztozunk szeretett szolgatársunk elhunyta fölötti fájdalom- 
ban. Nagy Ferenc nyug. áll. isk. igazgatótanitó élete 73-ik, boldog 
házassága 39 évében január 21-én Odorheiun elhunyt. 46 évet töl- 


tl ll al nál laáátézlklkeíősán 


tött a magyar tanügy szolgálatában. Székely fajának testben és l6-. j 


lekbén erős képviselője. Hivatalában pontos és hüséges szolga, ki- 


nek nemzedékek nöttek fel lábainál, kik hálás kegyelettel áldják 
emlékét A messze kiterjedt család fájdalmában őszinte részvéttel. 


osztozunk, s emlékét kegyelettel őrizzük. 


Szerkesztésért felel: VÁRI ALBERT. 


